open-index/open-wikipedia-markdown huggingface dataset:
ഹെഡ്-ഓൺ

ഫത്തിഹ് അക്കിൻ സംവിധാനം ചെയ്ത് 2004-ൽ പുറത്തിറങ്ങിയ ജർമൻ-തുർക്കിഷ് ചലച്ചിത്രമാണ് ***ഹെഡ്-ഓൺ*** (ജർമ്മൻ: Gegen die Wand, literally Against the Wall; തുർക്കിഷ്: Duvara Karşı). വിഭാര്യനും ലഹരികൾക്ക് അടിമയുമായ മദ്ധ്യവയസ്ക്കനും അരാജകത്വ ജീവിതം നയിക്കാൻ അയാളെ വിവാഹം ചെയ്യുന്ന പെൺകുട്ടിയും അവർക്കിടയിൽ രൂപം കൊള്ളുന്ന പ്രണയവുമാണ് ചിത്രത്തിന്റെ ഇതിവൃത്തം. നിരവധി അന്താരാഷ്ട്ര പുരസ്ക്ക്രങ്ങൾ നേടിയചിത്രം, 2004-ലെ ബെർലിൻ ചലച്ചിത്രമേലയിൽ മികച്ച ചിത്രത്തിലുള്ള ഗോൾഡൻ ബെർലിൻ ബെയർ പുരസ്ക്കരത്തിനും അർഹമായി. 

## പുരസ്കാരങ്ങൾ
*2004 ബെർലിൻ അന്താരാഷ്ട്ര ചലച്ചിത്രമേള  
** മികച്ച ചിത്രത്തിനുള്ള ഗോൾഡൻ ബെയർ 
** FIPRESCI Prize - ഫത്തിഹ് അക്കിൻ
*2004 യൂറോപ്യൻ ഫിലിം അവാർഡ്
**Audience Award - ഫത്തിഹ് അക്കിൻ
**മികച്ച ചലച്ചിത്രം - Stefan Schubert, Ralph Schwingel
**മികച്ച നടൻ, ന്റി, സംവിധാനം, തിരക്കഥ എന്നിവക്ക് നാമനിർദ്ദേശം 
* The Golden Prize for Best Actress at the Deutscher Filmpreis on June 18, 2004.
* The Quadriga Prize on October 3, 2004 in Berlin.
* The Silver Mirror Award for the Best Movie from the South at the Oslo Film Festival on October 16, 2004.
* The Audience Prize at the 9th Festival de Cine on November 6-13 in Sevilla, Spain.
* The Golden Bambi for the best shooting star at the 56th Bambi-Verleihung on November 19 in Hamburg, Germany
* the Golden Gilde prize for the best German movie of 2003-2004 at the Leipzig Film Fair.
* The award for Best European Film of 2004 European Film Prize on December 11 in Barcelona, Spain.
## അവലംബം

## പുറമെ നിന്നുള്ള കണ്ണികൾ
*
* Official site  
*Article on Head-On at BrokenProjector.com 
*Essay by Katy Karpfinger for New Linear Perspectives

വർഗ്ഗം:ജർമ്മൻ ചലച്ചിത്രങ്ങൾ 
വർഗ്ഗം:തുർക്കിഷ് ചലച്ചിത്രങ്ങൾ
വർഗ്ഗം:2004-ൽ പുറത്തിറങ്ങിയ ചലച്ചിത്രങ്ങൾ
നവാബ് ചിത്രശലഭം

ഏഷ്യയിലെ ഉഷ്ണമേഖലാ കാടുകളിൽ കാണപ്പെടുന്ന ഒരു പൂമ്പാറ്റയാണ് **നവാബ്** (*Charaxes athamas*). ഇന്ത്യയിൽ പ്രധാനമായും പശ്ചിമഘട്ടത്തിലും പൂർവ്വഘട്ടത്തിലും ഹിമാലയൻ പ്രദേശങ്ങളിലുമായിട്ടാണ് ഇവ വിതരണം ചെയ്തിരിക്കുന്നത്. ഇവക്ക് പുള്ളി നവാബുമായി വളരെ സാമ്യമുണ്ട്. 

കാടിനോട് ചേർന്ന ഗ്രാമപ്രദേശങ്ങളിലും ഇവയെ കാണാനുണ്ട്. മനോഹരമായ ഈ ശലഭത്തിന്റെ മുകൾഭാഗം കറുപ്പുനിറമാണ്. ഇരു ചിറകിലും മഞ്ഞയും പച്ചയും കലർന്ന് കാണാവുന്നതാണ്. പിൻചിറകിൽ ഓരോ ജോടി മുനയുള്ള ചെറുവാലുകൾ ഉണ്ടാവും. നനവാർന്നനിലത്തും ഇലകളിലും ഇരുന്ന് ഇവ വെയിൽ കായാറുണ്ട്. വളരെ വേഗത്തിലാണ് ഇവയുടെ പറക്കൽ. 

മഞ്ചാടി, വാക, ചപ്പങ്ങം, കരിങ്ങാലി തുടങ്ങിയവയുടെ ഇലകളിലാണ് മുട്ടയിടുന്നത്. മുട്ടയ്ക്ക് മഞ്ഞനിറമാണ്. ഏതാനും ദിവസം കഴിയുമ്പോൾ മുട്ടയുടെ നിറം മാറും. ശലഭപ്പുഴുവിന് ഇരുണ്ട പച്ചനിറമാണ്.
## ചിത്രശാല

image:Polyura athamas attalus  MHNT dos.jpg|*Charaxes athamas attalus* Dorsal side
image:Polyura athamas attalus  MHNT ventre.jpg|*Polyura athamas attalus* Ventral side
File:Common Nawab-Charaxes athamas.jpg|നവാബ്
File:Polyura athamas, Kerala, India - 2009-10-18.jpg|മണ്ണിൽ ഇരിക്കുന്ന നവാബ് ചിത്രശലഭം
File:Flora and fauna of Chinnar WLS Kerala India (24).jpg|From Chinnar WLS


## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
മർക്കടശലഭം

നീല ശലഭങ്ങൾ എന്ന് കുടുംബത്തിൽ പെടുന്ന ഒരു ശലഭമാണ് **മർക്കടശലഭം**. **Apefly** എന്നാണ് ആംഗലത്തിലെ പേർ.

ലാർവയായിരിക്കുമ്പോൽ മാംസം ഭക്ഷിക്കുന്ന കേരളത്തിലെ ഏക പൂമ്പാറ്റയാണ് മർക്കടശലഭം (*Spalgis epius*). ലാർവകൾക്ക് കുരങ്ങിന്റെ രൂപമുള്ളതുകൊണ്ടാണ് മർക്കടശലഭം എന്ന പേര് ലഭിച്ചത്. വളരെ അപൂർവ്വമായ ശലഭമാണിത്.

ചിറകിന്റെ മദ്ധ്യഭാഗത്തായി ചതുരാകൃതിയിൽ ചെറിയ വെളുത്ത പൊട്ടുകളുണ്ടാവും. ഇതാണ് ഇവയെ തിരിച്ചറിയാൻ സഹായിക്കുന്നത്. ചിറകിനടിവശം വെളുത്ത ചാരനിറമാണ്. ചിറകിൽ നേരിയ തവിട്ടുനിറത്തിലുള്ള വളഞ്ഞ വരകളും ഉണ്ടാവും.

മർക്കടശലഭം മുട്ടയിടുന്നത് മീലി മൂട്ട, ശല്ക്കപ്രാണി എന്നിവയുടെ ശരീരത്തിലാണ്. മുട്ടവിരിഞ്ഞ് പുറത്ത് വരുന്ന കുഞ്ഞുലാർവകൾ ഈ പ്രാണിയെ ഭക്ഷണമാക്കുന്നു. ദിവസങ്ങൾക്കൊണ്ട് ഏതാനും പ്രാണിയെ ഇവ ഭക്ഷിയ്ക്കും.

## ജീവിതചക്രം

പ്രമാണം:Spalgis epius Cat early instar.JPG|Apefly second instar caterpillar
പ്രമാണം:Spalgis epius cat later instar.JPG|Third instar caterpillar
പ്രമാണം:Spalgis epius cat final instar.JPG|Final instar caterpillar
പ്രമാണം:Apefly Spalgis epius Pupa (3666792277).jpg|Pupa
പ്രമാണം:Freshly Eclosed Spalgis epius.JPG|Freshly eclosed apefly butterfly
പ്രമാണം:Spalgis epius.jpg


## അവലംബം


## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
സ്ലേറ്റ് ഫ്ളാഷ് ശലഭം

മലയാളത്തിൽ ഇവയെ ചാരനീലി എന്നാണ് അറിയപ്പെടുന്നത് .

ലാർവകൾ, പൂക്കളും കായ്കളും ആഹാരമാക്കുന്ന ഒരു ചിത്രശലഭമാണ് **സ്ലേറ്റ് ഫ്ളാഷ് ശലഭം** (*Rapala manea*).ആൺ പെൺശലഭങ്ങളുടെപുറം ചിറകുകൾക്ക് നിറം വ്യത്യസ്തമാണ് .

ചിറക് തുറന്നാൽ ആൺ പൂമ്പാറ്റയ്ക്ക് തിളക്കമുള്ള നീല സ്ലേറ്റ് നിറമാണ്. പെൺപൂമ്പാറ്റയ്ക്ക് വൈലറ്റ് കലർന്ന ചാറനിറമാണ്. ചിറകിന്റെ അടിവശം ഇളംതവിട്ടുനിറവും ഒരു വശത്ത് വെള്ള അരികുകളോടുകൂടിയ ഇരുണ്ട നിറവുമാണ്. പിൻചിറകിന്റെ പിന്നറ്റത്തായി രണ്ട് കൺപൊട്ടുകളും രണ്ടു വാലുമുണ്ട്.ഇവയുടെ കാലുകളിൽ വെളുത്ത പുള്ളിയുണ്ട് .

തുടലി, തേയില, പാതിരാമുല്ല, കരിനെല്ലി, ഇഞ്ച എന്നീ സസ്യങ്ങളിലാണ് ഇക്കൂട്ടർ മുട്ടയിടുന്നത്.

## ചിത്രശാല

File:Slate Flash(Rapala manea) female.jpg|പെൺ ശലഭം
File:Slateflash.jpg|സ്ലേറ്റ് ഫ്ലാഷ്-കാസർഗോഡ് 
File:Caterpillar of Rapala manea (Hewitson, 1863) – Slate Flash on Quisqualis indica.jpg


## അവലംബം

## പുറം കണ്ണികൾ

വർഗ്ഗം:ചിത്രശലഭങ്ങൾ
വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ചുണ്ടൻ ശലഭം

ഇൻഡ്യയിൽ കണ്ടുവരുന്ന ഒരു രോമപാദ ചിത്രശലഭമാണ് **ചുണ്ടൻ ശലഭം**. ഇതിന്റെ ചിറകിന് കറുപ്പിനോടടുത്ത തവിട്ടുനിറമാണ്.  ചിറകിൽ കുറച്ച് മഞ്ഞ പൊട്ടുകളുണ്ടാവും. ചെറിയ കൂട്ടങ്ങളായാണ് ഇവ സഞ്ചരിക്കുക. 

കാണാൻ അത്ര ഭംഗിയില്ലെങ്കിലും ഇവയുടെ ചുണ്ട് ആകർഷണമാണ്. ആൺ പൂമ്പാറ്റകൾ മറ്റു പൂമ്പാറ്റകളെ ഓടിച്ച് വിടാറുണ്ട്.  ചുണ്ടൻ ശലഭങ്ങളെ സാധാരന കണ്ടുവരുന്നത് കാടുകളിലാണ്. കാട്ടിലെ നീർച്ചാലുകളുടെ അടുത്ത പ്രദേശങ്ങളിൽ ചുണ്ടൻ ശലഭങ്ങളെ കൂടുതലായി കണ്ടുവരുന്നു. കൂർത്ത കൊക്കുപോലുള്ള വായ് ഭാഗവും അതിവേഗത്തിലുള്ള പറക്കലും ഇവ മറ്റു ശലഭങ്ങളിൽ നിന്ന് വ്യത്യസ്തരാകുന്നു. ഉയരത്തിൽ പറക്കുന്നവരാണ് ഇക്കൂട്ടർ.
## ചിത്രശാല

File:Lobed Beak Butterfly mudpuddling in Chinnar WLS Kerala (4).jpg| From കേരളം , ഇന്ത്യ


## അവലംബം

## പുറം കണ്ണികൾ
*"''Libythea laius'' Trimen 1879" . *Tree of Life Web Project*.
*"''Libythea laius'' Trimen, 1879 – Lobed Beak". *Butterflies of India*

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
മരോട്ടിശലഭം

ഇന്ത്യയിലും ശ്രീലങ്കയിലും കണ്ടുവരുന്ന ഒരു ശലഭമാണ് **തമിഴ് യോമാൻ** എന്ന **മരോട്ടിശലഭം** (*Cirrochroa thais*). കേരളത്തിലെ കാടുകളിലും നാട്ടിൻപുറങ്ങളിലും ഇവയെ കാണാം. തമിഴ്നാടിന്റെ സംസ്ഥാന ശലഭമാണിത്.  

മരോട്ടിശലഭത്തിന്റെ ചിറകുകൾക്കു ചുവപ്പുകലർന്ന മഞ്ഞ നിറമാണ്. മുൻചിറകിന്റെ മുകൾഭാഗം കറുത്തിരിക്കും. പിൻചിറകിന്റെ മുകൾഭാഗത്തായി വെളുത്ത പൊട്ട് കാണാം. നല്ല വേഗത്തിൽ പറക്കുന്ന കൂട്ടരാണ് മരോട്ടിശലഭങ്ങൾ. എങ്കിലും വളരെ ഉയരത്തിൽ പറക്കാറില്ല. ഇലകൾക്കിടയിലൂടെ വേഗത്തിൽ പറന്ന് പോകുന്ന ഇവ പെട്ടെന്ന് അവയ്ക്കിടയിൽ മറഞ്ഞിരിക്കും.

മരോട്ടി, കാട്ടുമരോട്ടി എന്നീ സസ്യങ്ങളിലാണ് മുട്ടയിടുന്നത്. അതുകൊണ്ടാണ് ഇവയ്ക്ക് മരോട്ടിശലഭം എന്ന പേര് വന്നത്.
## തമിഴ്നാടിന്റെ സംസ്ഥാന ശലഭം
2019 ലാണ് ഈ ശലഭത്തെ സംസ്ഥാന ശലഭമായി തമിഴ്നാട് സർക്കാർ പ്രഖ്യാപിക്കുന്നത്. തമിഴ് മറവൻ എന്ന പ്രദേശിക നാമത്തിലാണിതറിയപ്പെടുന്നത്.   സംസ്ഥാന ശലഭത്തെ നിശ്ചയിക്കാൻ പത്തംഗ സംഘം പശ്ചിമഘട്ടത്തിൽ നടത്തിയ പഠനത്തിനു ശേഷം സമർപ്പിച്ച റിപ്പോർട്ടിന്റെ അടിസ്ഥാനത്തിലായിരുന്നു തീരുമാനം. പ്രിൻസിപ്പൽ ചീഫ് കൺസർവേറ്റർ ഓഫ് ഫോറസ്റ്റിന്റെയും, വൈൽഡ് ലൈഫ് ചീഫ് വാർഡന്റെയും ശുപാർശ അനുസരിച്ചാണു സർക്കാർ
ഉത്തരവിറക്കിയത്.

## ചിത്രശാല

File:Tamil yeoman egg laying 01 (3382590934).jpg|മുട്ടകൾ
File:Cirrochroa thais - Tamil Yeoman caterpillar 01.jpg|പുഴു
File:Cirrochroa thais - Tamil Yeoman pupa 12.jpg|പ്യൂപ്പ
File:Cirrochroa thais Fabricius, 1787 – Tamil Yeoman at Aralam Wildlife Sanctuary (2).jpg|മുതുകുവശം
File:Cirrochroa thais at Kadavoor.jpg|ഉദരവശം


## അവലംബം

## പുറത്തേക്കുള്ള കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:തമിഴ്‌നാട്
വർഗ്ഗം:തമിഴ്നാട്ടിലെ ചിത്രശലഭങ്ങൾ
ഫങ്ഷണൽ ഗ്രൂപ്പ്

ഒരു കാർബണിക സംയുക്തത്തിന്റെ രാസഗുണങ്ങൾ നിർണ്ണയിക്കുന്ന ആറ്റത്തേയോ അല്ലെങ്കിൽ ഒരു കൂട്ടം ആറ്റങ്ങളേയോ **ഫങ്ഷണൽ ഗ്രൂപ്പ്** എന്ന് പറയുന്നു.  ഉദാഹരണത്തിന് ആൽകഹോളുകളിലെ ഫങ്ഷണൽ ഗ്രൂപ്പ് -OH.

### ഹൈഡ്രോകാർബൈൽ
ഹൈഡ്രജനും കാർബണും മാത്രം അടങ്ങുന്നതും എന്നാൽ ഘടനയിലും ബന്ധനങ്ങളിലും പ്രതിപ്രവർത്തനസ്വഭാവങ്ങളിലും ഒന്നിനോടൊന്നു വ്യത്യാസങ്ങളുള്ളവയുമാണു് ഹൈഡ്രോകാർബൈൽ ഫങ്ക്ഷണൽ  ഗ്രൂപ്പുകൾ.

വിഭാഗം:കാർബണിക രസതന്ത്രം
വർഗ്ഗം:ഫങ്ഷണൽ ഗ്രൂപ്പുകൾ
മണിമാരൻ

കാണാൻ വളരെ ഭംഗിയുള്ള ശലഭമാണ് **മണിമാരൻ** (*Everes lacturnus*). കേരളത്തിലെ പൊന്തക്കാടുകളിലും കുറ്റികാടുകളിലും ഇവയെ കാണാം.

വേഗത്തിൽ പറക്കുന്ന സ്വഭാവക്കാരല്ല മണിമാരൻ ശലഭങ്ങൾ. അതുപോലെ കൂട്ടം ചേർന്ന പറക്കുന്നതിനും ഇവ താല്പര്യം കാണിക്കാറില്ല. മിക്കപ്പോഴും ഒറ്റയ്ക്കാണ് ഈ ശലഭം പറന്നുനടക്കുന്നത്.

ആൺശലഭത്തിന്റെ ചിറകിന്റെ മുകൾഭാഗം നീലകലർന്ന വയലറ്റ് നിറമാണ്. പെൺശലഭത്തിന്റെ ചിറകിന്റെ മുകൾ ഭാഗം തവിട്ടോ കറുപ്പോ ആയിരിക്കും. 

പയർവർഗ്ഗത്തിൽ പെട്ട  ചെടികളിലാണ് ഇവ മുട്ടയിടുന്നത്. ഇവയുടെ  ശലഭപ്പുഴുവിന് ഇളം പച്ചനിറമാണ്. പുഴുവിന് മുതുകില് ഒരു ഇരുണ്ട വരയുണ്ടാകും. വശങ്ങളിൽ ഇളം തവിട്ടുനിറത്തിലും വെളുപ്പ് നിറത്തിലുമുള്ള പുള്ളികളുണ്ട്. പ്യൂപ്പകൾക്ക് ഇളം പച്ചനിറമായിരിക്കും.

## ഇതും കൂടി കാണുക
* മാരൻശലഭം
* ചെറുമാരൻ
## അവലംബം

## പുറം കണ്ണികൾ

 

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ദ എഡ്ജ് ഓഫ് ഹെവൻ

ഫത്തിഹ് അക്കിൻ സംവിധാനം ചെയ്ത് 2007-ൽ പുറത്തിറങ്ങിയ ജർമൻ-തുർക്കിഷ് ചലച്ചിത്രമാണ് ***ദ എഡ്ജ് ഓഫ് ഹെവൻ*** (ജർമ്മൻ: Auf der anderen Seite, തുർക്കിഷ്: Yaşamın Kıyısında). പിതാവിന്റെ പങ്കാളിയുടെ മകളെ അന്വേഷിച്ച് ഒരു തുർക്കിഷ് യുവാവ് ഇസ്താംബുളിലേക്ക് നടത്തുന്ന യാത്രയുടെ കഥ പറയുന്ന ചിത്രം, സങ്കീർണ്ണമായ ഇതിവൃത്തംകൊണ്ട് ഏറെ നിരൂപക പ്രശംസ പിടിച്ചുപറ്റി. 2007-ലെ കാൻസ് അന്താരാഷ്ട്ര ചലച്ചിത്രമേളയിൽ Prix du scénario പുരസ്ക്കരത്തിന് അർഹമായ ചിത്രം ആ വർഷത്തെ മികച്ച വിദേശചിത്രത്തിനുള്ള ഓസ്കാർ നാമനിർദ്ദേശത്തിന് സമർപ്പിക്കപ്പെട്ട ജർമ്മൻ ചലച്ചിത്രവുമായിരുന്നു. 
## പുരസ്കാരങ്ങൾ
*2007 കാൻസ്  അന്താരാഷ്ട്ര ചലച്ചിത്രമേള 
** മികച്ച തിരക്കഥ - ഫത്തിഹ് അക്കിൻ
** Palme d'Or പുരസ്ക്കാരത്തിന് നാമനിർദ്ദേശം - ഫത്തിഹ് അക്കിൻ
* 2007 European Film Awards
** മികച്ച തിരക്കഥ - ഫത്തിഹ് അക്കിൻ
** മികച്ച സംവിധായകനും ചിത്രത്തിനുമുള്ള നാമനിർദ്ദേശം 
*2007 Bangkok International Film Festival
**Nominated 	Golden Kinnaree Award - ഫത്തിഹ് അക്കിൻ
*2007 Cinemanila International Film Festival 
**Lino Brocka Award - ഫത്തിഹ് അക്കിൻ
*2008 César Awards, France
** César - Best Foreign Film - ഫത്തിഹ് അക്കിൻ

*2008 RiverRun International Film Festival
**Jury Prize - 	Best Actress, Feature Film, Best Screenplay
*2009 National Society of Film Critics Awards, USA
**NSFC Award Best Supporting Actress - Hanna Schygulla 
*2009 Vancouver Film Critics Circle
**VFCC Award - Best Foreign Language Film
## അവലംബം

## പുറമെ നിന്നുള്ള കണ്ണികൾ
* 
*  
* 
* 
* 
* 

വർഗ്ഗം:ജർമ്മൻ ചലച്ചിത്രങ്ങൾ 
വർഗ്ഗം:തുർക്കിഷ് ചലച്ചിത്രങ്ങൾ
വർഗ്ഗം:2007-ൽ പുറത്തിറങ്ങിയ ചലച്ചിത്രങ്ങൾ

en;The Edge of Heaven (film)
ചെങ്കണ്ണി (ചിത്രശലഭം)

പേര് സൂചിപ്പിക്കുന്നതുപോലെ കടുംചുവപ്പു കണ്ണുകളുള്ള ഒരിനം ശലഭമാണ് **ചെങ്കണ്ണി** (*Matapa aria*). ചെറിയ പൂമ്പാറ്റയാണിത്. ഇവയുടെ ചുവന്ന കണ്ണ് ദൂരെ നിന്ന് പോലും വ്യക്തമായി കാണാം. മുളങ്കാടുകളിലും ഇലപൊഴിയും വനങ്ങളിലുമാണ് ഇവയെ സാധാരണ കണ്ടുവരുന്നത്. അതിരാവിലെയും വൈകുന്നേരവുമാണ് ഇവയെ അധികം പുറത്ത് കാണുക. വളരെ വേഗത്തിലും ഉയരത്തിലുമാണ് ഇവയുടെ പറക്കൽ. തേൻ കൊതിയന്മാരാണ്  ഇവ.

മുളവർഗ്ഗത്തിൽ പെട്ട സസ്യങ്ങളിലാണ് ഇവ മുട്ടയിടുന്നത്. കുഴലിന്റെ ആകൃതിയിൽ ഇലചുരുട്ടി അതിനകത്താണ് ഇവയുടെ ലാർവ്വകൾ കഴിയുന്നത്.
## അവലംബം

## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ചുട്ടിക്കറുപ്പൻ

ഇന്ത്യയിൽ കാണപ്പെടുന്ന ഏറ്റവും വലിയ ശലഭങ്ങളിൽ മൂന്നാമനാണ് **ചുട്ടിക്കറുപ്പൻ** (*Papilio helenus*). സാധാരണ ഇവ കാട്ടിലാണ് കണ്ടുവരുന്നത്. ചുട്ടിക്കറുപ്പന്റെ ചിറകിന്റെ ചുറ്റളവ് 110 മുതൽ 130 മില്ലിമീറ്റർ വരെയാണ്.

പേര് സൂചിപ്പിക്കും പോലെ ഇവയുടെ ശരീരവും ചിറകുകളും കറുത്തതാണ്. പിൻചിറകിന്റെ മുകൾഭാഗത്ത് ഇളം മഞ്ഞ നിറഞ്ഞ വെളുത്ത പാടുകൾ കാണാം. ഉയരത്തിൽ പറക്കാൻ താല്പര്യപ്പെടുന്നവരാണ് ഇക്കൂട്ടർ. എന്നിരുന്നാലും താഴെയുള്ള സസ്യങ്ങളിൽ നിന്ന് തേൻ നുകരാൻ ഇവ എത്താറുണ്ട്. വേഗത്തിലാണ് പറക്കൽ. മുള്ളിലവ്, ചെറുനാരകം, കാട്ടുകറിവേപ്പ് എന്നിവയിലാണ് മുട്ടയിടുന്നത്.

## അവലംബം

## പുറം കണ്ണികൾ

വർഗ്ഗം:കിളിവാലൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:ശലഭത്താര
കത്തിവാലൻ

ഒരു നീലി ചിത്രശലഭമാണ് കത്തിവാലൻ ‌(ഇംഗ്ലീഷ്: Plane). *Bindahara phocides* എന്ന ശാസ്ത്രീയ നാമത്തിൽ അറിയപ്പെടുന്നു.

## ആവാസം
ഗോവ  മുതൽ കേരളം വരെയും ആൻഡമാൻ  നിക്കോബാർ ദ്വീപ് സമൂഹങ്ങളിലും ഇവ കാണപ്പെടുന്നു.

## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
നാട്ടുപാത്ത

നാട്ടിൻപുറങ്ങളിൽ സാധാരണ കണ്ടുവരുന്ന ചിത്രശലഭമാണ് **നാട്ടുപാത്ത** (*Cepora nerissa*). ശ്രീലങ്ക, ഇന്ത്യ, ചൈന, ദക്ഷിണപൂർവ്വേഷ്യ, ഇന്തൊനേഷ്യ എന്നിവിടങ്ങളിലെല്ലാം ഇതിനെ കാണാം.

## അവലംബം

## പുറം കണ്ണികൾ

വർഗ്ഗം:പീത-ശ്വേത ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ചെങ്കോമാളി

ഭംഗിയുള്ള ഒരു പൂമ്പാറ്റയാണ് **ചെങ്കോമാളി** (*Talicada nyseus*). ചിറകിൽ ചുവന്ന അടയാളമുള്ള ഇവയെ പെട്ടെന്ന് തിരിച്ചറിയാവുന്നതാണ്. പൊന്തക്കാടുകളിലും കുറ്റിക്കാടുകളിലും കണ്ടുവരുന്നു. ഇലമുളച്ചി ചെടികളുടെ ഇലയിൽ ആണ് ഈ ശലഭം മുട്ടയിടുന്നത്.

## ജീവിതചക്രം

File:Egg of red pierrot.jpg | ചെങ്കോമാളിയുടെ മുട്ട
Image:Redpierror cat2.jpg |ചിത്രശലഭപ്പുഴു
Image:Red Pierrot (Talicada nyseus) Pupa on Bryophyllum plant..jpg |പ്യൂപ്പ
File:LY Red Pierrot 31 January 2008 Pupa A (2241313026).jpg|പ്യുപ്പ വിരിയുന്നതിനു തൊട്ടു മുൻപ്
File:Talicada nyseus2.JPG|ചിത്രശലഭം
File:Talicada nyseus4.JPG|തുറന്ന ചിറകുകൾ
File:Red Pierrot Bannerghatta.jpg


## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
പെരുന്ന

കേരളത്തിൽ കോട്ടയം ജില്ലയിൽ, ചങ്ങനാശ്ശേരി നഗരത്തിൽ ഉൾപ്പെടുന്ന പ്രദേശമാണ് **പെരുന്ന**. നായർ സർവീസ് സൊസൈറ്റിയുടെ ആസ്ഥാനം പെരുന്നയിലാണ് സ്ഥിതിചെയ്യുന്നത്. കേരളത്തിലെ പല പ്രധാന ചരിത്ര നിമിഷങ്ങൾക്കും സാക്ഷ്യം വഹിച്ച സ്ഥലമാണ് പെരുന്ന.

ഇരുപതാം നൂറ്റാണ്ടിലെ പ്രശസ്ത സാമൂഹ്യ പരിഷ്കർത്താവും എൻഎസ്എസിൻ്റെ സ്ഥാപകനും സ്വാതന്ത്ര്യ സമര സേനാനിയുമായിരുന്ന മന്നത്തു പത്മനാഭൻ്റെ ജന്മസ്ഥലമാണ്. പ്രശസ്ത കവി ഉള്ളൂർ എസ് പരമേശ്വര അയ്യരുടെ ജന്മസ്ഥലം കൂടിയാണിത്.

## ചരിത്രം

## ഗതാഗത സൗകര്യങ്ങൾ
ചങ്ങനാശ്ശേരി നഗരത്തിന്റെ ഭാഗമായ പെരുന്ന ഇന്ന് കര-ജല ഗതാഗത സൗകര്യങ്ങളാൽ ഏറെ മുൻപന്തിയിലാണ്. 

## ആരാധനാലയങ്ങൾ
* പെരുന്ന സുബ്രഹ്മണ്യസ്വാമീക്ഷേത്രം

## അവലംബങ്ങൾ
വെബ് ഹൈപ്പർടെക്സ്റ്റ് ആപ്ലിക്കേഷൻ റ്റെക്നോളജി വർക്കിങ്ങ് ഗ്രൂപ്പ്

വെബ് ഹൈപ്പർടെക്സ്റ്റ് ആപ്ലിക്കേഷൻ റ്റെക്നോളജി വർക്കിങ്ങ് ഗ്രൂപ്പ് (Web Hypertext Application Technology Working Group) അഥവാ ഡബ്ല്യു.എച്.എ.റ്റി.ഡബ്ല്യു.ജി(WHATWG) എച്.റ്റി.എം.എല്ലിന്റേയും അനുബന്ധ സാങ്കേതികവിദ്യകളുടേയും വികസനത്തിലും പുരോഗതിയിലും താല്പര്യമുള്ള ഒരു കൂട്ടായ്മയാണ്. ആപ്പിൾ, മോസില്ല ഫൗണ്ടേഷൻ, ഓപ്പറ സോഫ്റ്റ്‌വെയർ  തുടങ്ങിയ കമ്പനികളിൽ പ്രവർത്തിച്ചിരുന്ന ചില വ്യക്തികൾ ചേർന്ന് 2004 ലാണ് ഈ സംഘടന സ്ഥാപിച്ചത്.

ഡബ്ല്യു.എച്.എ.റ്റി.ഡബ്ല്യു.ജിയുടെ ഇന്നത്തെ കേന്ദ്ര ഓർഗനൈസേഷണൽ അംഗത്വവും നിയന്ത്രണവും - അതിന്റെ "സ്റ്റിയറിംഗ് ഗ്രൂപ്പുകൾ" - ആപ്പിൾ, മോസില്ല, ഗൂഗിൾ, മൈക്രോസോഫ്റ്റ് മുതലായ കമ്പനികളാണ്. ഡബ്ല്യു.എച്.എ.റ്റി.ഡബ്ല്യു. കമ്മ്യൂണിറ്റി അംഗങ്ങൾ കൃത്യമായ നിർവ്വഹണം ഉറപ്പാക്കാൻ വേണ്ടി സ്പെസിഫിക്കേഷനുകൾക്കുള്ള എഡിറ്റർ പ്രവർത്തിപ്പിക്കുന്നു.
## ചരിത്രം
എച്.റ്റി.എം.എല്ലിന്റെ തഴഞ്ഞുകൊണ്ട് എക്സ്.എം.എൽ അടിസ്ഥാനമാക്കിയുള്ള സാങ്കേതികതവിദ്യകൾക്ക് ഡബ്ല്യു3സി പ്രാമുഖ്യം കൊടുത്തതും കൂടാതെ, ഡബ്ല്യൂ3സിയുടെ മേൽനോട്ടത്തിൽ നടത്തിവന്നിരുന്ന വെബ് മാദണ്ഡങ്ങളുടെ വികസനത്തിലും മറ്റും ഉണ്ടായ കാലതാമസത്തിലും മെല്ലെപ്പോക്കിനും ഉണ്ടായ ഒരു പ്രതികരണമാണ് ഈ സംഘടനയുടെ ആവിർഭാവം എന്നു പറയാം. ഡബ്ല്യു.എച്.എ.റ്റി.ഡബ്ല്യു. മെയിലിംഗ് ലിസ്റ്റ് 2004 ജൂൺ 4-ന് പ്രഖ്യാപിച്ചു. രണ്ട് ദിവസത്തിന് ശേഷം, ഓപ്പറ-മോസില്ല പൊസിഷൻ പേപ്പറിന്റെ ജോയിന്റ് ഇനിഷ്യേറ്റീവ് വെബ് ആപ്ലിക്കേഷനുകളും കോമ്പൗണ്ട് ഡോക്യുമെന്റുകളും സംബന്ധിച്ച ഡബ്യൂ3സി(W3C) വർക്ക്ഷോപ്പിൽ ഡബ്യൂ3സി അംഗങ്ങൾ വോട്ട് ചെയ്തു.

2007 ഏപ്രിൽ 10-ന്, മോസില്ല ഫൗണ്ടേഷൻ, ആപ്പിൾ, ഓപ്പറ സോഫ്റ്റ്‌വെയർ എന്നിവ ഡബ്ല്യൂ3സിയുടെ പുതിയ എച്.റ്റി.എം.എൽ വർക്കിംഗ് ഗ്രൂപ്പ് ഡബ്ല്യു.എച്.എ.റ്റി.ഡബ്ല്യുയുടെ എച്.റ്റി.എം.എൽ 5 അതിന്റെ പ്രവർത്തനത്തിന്റെ സ്റ്റാർട്ടിംഗ് പോയിന്റായി സ്വീകരിക്കണമെന്നും ഭാവിയിൽ ഡെലിവറി ചെയ്യാവുന്നതിനെ "എച്.റ്റി.എം.എൽ 5" എന്ന് നാമകരണം ചെയ്യണമെന്നും നിർദ്ദേശിച്ചു (ഡബ്ല്യു.എച്.എ.റ്റി.ഡബ്ല്യു സ്പെസിഫിക്കേഷൻ പിന്നീട് എച്.റ്റി.എം.എൽ ലിവിംഗ് സ്റ്റാൻഡേർഡ് എന്ന് പുനർനാമകരണം ചെയ്യപ്പെട്ടു).
## പുറമേ നിന്നുള്ള കണ്ണികൾ
*ഡബ്ല്യു.എച്.എ.റ്റി.ഡബ്ല്യു.ജി വെബ്സൈറ്റ്
*ഡബ്ല്യു.എച്.എ.റ്റി.ഡബ്ല്യു.ജി ചർച്ചാവേദി

## അവലംബം

വർഗ്ഗം:ഇന്റർനെറ്റ്
സേക്രഡ് ഹാർട്ട് എച്ച്. എസ്സ്.എസ്സ്, തിരുവമ്പാടി

കോഴിക്കോട് നഗരത്തിൽ നിന്ന് 35 കി.മി കിഴക്കുമാറി തിരുവമ്പാടി എന്ന മനോഹര ഗ്രാമത്തിൽ സ്ഥിതി ചെയ്യുന്ന ഒരു എയ്ഡഡ് വിദ്യാലയമാണ് **സേക്രഡ് ഹാർട്ട് ഹയർസെക്കണ്ടറി സ്കൂൾ, തിരുവമ്പാടി**. 1955 ജൂലൈ നാലാം തിയതിയാണ് ഈ വിദ്യാലയം സ്ഥാപിച്ചത്.

## ചരിത്രം
സേക്രഡ് ഹാർട്ട് ഫൊറോന പള്ളി തിരുവമ്പാടി വികാരിയായിരുന്ന ഫാ.കെറുബീൻ അവർകളുടെ പരിശ്രമഫലമായിട്ടാണ് സ്കൂളിന് അനുമതി ലഭിച്ചത്.  1955 ജൂലൈ നാലാം തിയതി 6 അദ്ധ്യാപകരും 165 വിദ്യാർത്ഥികളുമായി പ്രവർത്തനമാരംഭിച്ച ഈ വിദ്യാലയത്തിലെ പ്രഥമ പ്രധാനാദ്ധ്യാപകൻ ശ്രീ.എം.ടി.തോമസ് ആയിരുന്നു. 2000 ജൂൺ മാസം 1 ന് ഹയർസെക്കന്ററി സ്കൂളായി ഉയർത്തി.1994 മുതൽ പ്രധാന അധ്യാപകനായി സേവനമനുഷ്ട്ടിച്ച പി.ടി.ജോർജ്ജ് പ്രഥമ പ്രിൻസിപ്പലായി നിയമിതനായി. അന്നത്തെ തിരുവമ്പാടി സേക്രഡ് ഹാർട്ട് പള്ളി വികാരിയും ലോക്കൽ മാനേജരുമായിരുന്ന റവ.ഫാ.ഡോ.ആന്റണി കൊഴുവനാലിന്റെ നേത്രുത്വത്തിലാണ്  സ്കൂളിന്റെ ഇന്നത്തെ പുതിയ മൂന്നു നില കെട്ടിടം പണി പൂർത്തിയാക്കിയത്.

## ഭൗതികസൗകര്യങ്ങൾ
മൂന്നര ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്. ഹൈസ്കൂളിന് 5 കെട്ടിടങ്ങളിലായി 34 ക്ലാസ് മുറികളും ഹയർ സെക്കണ്ടറിക്ക് ഒരു കെട്ടിടത്തിലായി 14 ക്ലാസ് മുറികളുമുണ്ട്. സ്കൂളിൽ നിന്ന് അല്പം മാറി അതിവിശാലമായ ഒരു കളിസ്ഥലം വിദ്യാലയത്തിനുണ്ട്. ഫൂട്ബോൾ,അത് ലറ്റിക്സ് ,മൽസരങള് നടക്കുന്നു.സ്കൂളിന് മുന്വിലുള്ള കളിസ്ഥലത്ത് ഹാന്റ് ബോള്,ബാസ്കറ്റ്  ബോൾ മൽസരങൾ നടക്കുന്നു.

ഹൈസ്കൂളിനും ഹയർസെക്കണ്ടറിക്കും വെവ്വേറെ കമ്പ്യൂട്ടർ ലാബുകളുണ്ട്. രണ്ട് ലാബുകളിലുമായി ഏകദേശം അമ്പതോളം കമ്പ്യൂട്ടറുകളുണ്ട്. രണ്ട് ലാബുകളിലും ബ്രോഡ്ബാന്റ് ഇന്റർനെറ്റ് സൗകര്യം ലഭ്യമാണ്.

## പാഠ്യേതര പ്രവർത്തനങ്ങൾ
*  സ്കൗട്ട് & ഗൈഡ്സ്.
*  ബാന്റ് ട്രൂപ്പ്.  
*  ക്ലാസ് മാഗസിൻ.
*  വിദ്യാരംഗം കലാ സാഹിത്യ വേദി.
*  ക്ലബ്ബ് പ്രവർത്തനങ്ങൾ.
*  ജൂഡോ ജില്ലാ പരിസശീലനകേന്ദ്രം

## മാനേജ്മെന്റ്
തിരുവമ്പാടി സേക്രഡ് ഹാർട്ട് പള്ളിയുടെ കീഴിൽ  പ്രവർത്തനം ആരംഭിച്ച വിദ്യാലയം 1967 മുതൽതലശ്ശേരി കോർപ്പറേറ്റ് മാനേജ്മെന്റീന്റെ കീഴീലായിരുന്നു  പ്രവര്ത്തിച്ചിരുന്നത്. 1968 മുതൽ      താമരശ്ശേരി  രൂപത കോർപ്പറേറ്റ് മാനേജ്മെന്റിന്റെ കീഴിലാണ് ഈ സ്ക്കൂൾ പ്രവർത്തിക്കുന്നത്. റവ.ഫാദർ. ജോസഫ്  കളരിക്കൽ ആണ് ഇപ്പോഴത്തെ കോർപ്പറേറ്റ് മാനേജർ.ഹൈസ്കൂൾ വിഭാഗത്തിന്റെ ഹെഡ്മാസ്റ്ററായി എം.വി.വൽസമ്മയും  ഹയർ സെക്കണ്ടറി വിഭാഗത്തിന്റെ പ്രിൻസിപ്പളായി എ. ജെ .സെബാസ്ററ്യനുമാണ്.

## മുൻ സാരഥികൾ
സ്കൂളിന്റെ മുൻ പ്രധാനാദ്ധ്യാപകർ.

## പ്രശസ്തരായ പൂർവവിദ്യാർത്ഥികൾ
*ഡോ.ഈനാസ് എ ഈനാസ് - ഹൃദയ ശസ്ത്രക്രിയാവിദഗ്ദ്ധൻ.
*മത്തായി ചാക്കോ - സി.പി.ഐ.എം. നേതാവും, മുൻ തിരുവമ്പാടി എം.എൽ.എ.യുമായിരുന്നു. 
*പി.ടി.ജോർജ്ജ് - ദേശീയ അദ്ധ്യാപക അവാര്ഡ് ജേതാവ്.
*ബാബു കെ.ആർ - പ്രശസ്ത ചിത്രകാരനും മാഹി കലഗ്രാമം അദ്ധ്യാപകനും
*അബ്ദുൾ നൗഷാദ് - മുൻ ഇന്ത്യൻ ദേശീയ ഫുട്ബോൾ ടീമംഗം

വർഗ്ഗം:കോഴിക്കോട് ജില്ലയിലെ വിദ്യാലയങ്ങൾ
മുളങ്കാടൻ

മുളങ്കാടുകളിൽ കണ്ടുവരുന്ന ഒരിനം ചിത്രശലഭമാണ് **മുളങ്കാടൻ** (*Discophora lepida*). ഡഫർ കുടുംബത്തിൽ പെടുന്ന രോമപാദ ശലഭമാണ് ഇത്.ഇതിന് സഹ്യാദ്രി ഡഫർ (Sahyadri Duffer) എന്നും പേരുണ്ട്. 

## ആവാസം
പശ്ചിമഘട്ട പ്രദേശങ്ങളിൽ കാണപ്പെടുന്നുണ്ട്. ഇതിനെ മഹാരാഷ്ട്ര , കേരളം എന്നിവിടങ്ങളിൽ നിന്നും കണ്ടെത്തിയിട്ടുണ്ട്.ജനുവരി , ഒക്ടോബർ മാസങ്ങളിലാണ് കൂടുതലായി കണ്ടുവരുന്നത്. .

## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ചിത്രിത

ദേശാടനസ്വഭാവമുള്ള ഒരു ചിത്രശലഭമാണ് **ചിത്രിത** (Painted Lady). . വളരെ വർണ്ണഭംഗിയുള്ള ഒരു പൂമ്പാറ്റയാണിത്. അന്റാർട്ടിക്കയിലും തെക്കേ അമേരിക്കയിലും ഒഴിച്ച് എല്ലായിടത്തും വിതരണം ചെയ്യപ്പെട്ടിരിക്കുന്നു. ആസ്റ്റ്രേസീ കുടുംബത്തിലെ സസ്യങ്ങളാണ് പ്രധാന ആഹാര സസ്യങ്ങൾ.  

## ദേശാടനം
ദേശാടനശലഭങ്ങളായ ഇവയുടെ ദേശാടനം, നോർത്ത് ആഫ്രിക്കയിൽ നിന്നും തുടങ്ങി ബ്രിട്ടനിലേക്കും തിരിച്ചും ആണ്.  

## ചിത്രശാല

ചിത്രിത by irvin calicut 0.jpg|ചിത്രിത കുവൈറ്റിൽ നിന്നും
ചിത്രിത by irvin calicut 1.jpg|ചിത്രിത കുവൈറ്റിൽ നിന്നും  
Vanessa cardui MHNT CUT 2013 3 14 Pontfaverger-Moronvilliers Dos.jpg|*Vanessa cardui*
Vanessa cardui MHNT CUT 2013 3 14 Pontfaverger-Moronvilliers Ventre.jpg|△  *Vanessa cardui*


## അവലംബം
̣̣̣̣̣̪
## പുറം കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:രോമപാദ ചിത്രശലഭങ്ങൾ
ഈ തണുത്ത വെളുപ്പാൻ കാലത്ത്

ജോഷി 1990 ൽ സംവിധാനം ചെയ്ത് മലയാള ചലചിത്രമാണ് **ഈ തണുത്ത വെളുപ്പാൻ കാലത്ത്**. പി. പത്മരാജൻ കഥയെഴുതിയിരിക്കുന്ന ഈ ചിത്രത്തിൽ മമ്മൂട്ടി, നെടുമുടി വേണു, ലാലു അലക്സ്, അസീസ്, പറവൂർ ഭരതൻ,  മുരളി, സുമലത എന്നിവർ അഭിനയിച്ചിരിക്കുന്നു. ഉദ്വേഗജനകമായ ഒരു കുറ്റാന്വേഷണകഥയാണിത്. കുറ്റാന്വേഷകന്റെ വേഷമാണ് നായകനായ മമ്മൂട്ടി കൈകാര്യം ചെയ്യുന്നത്.

## കഥാതന്തു
ഒരു കൊലപാതകത്തിന്റെ അന്വേഷണത്തിൽ  മാറിമറയുന്ന സാദ്ധ്യതകളിൽ അവസാനം അപ്രതീക്ഷിതമായി കഥ മാറിമറയുന്നു. ജസ്റ്റിസ് വാസുദേവിന്റെ (ബാബു നമ്പൂതിരി) കൊലപാതകം അന്വേഷണം നടക്കുമ്പോൾത്തന്നെ  അദ്ദേഹത്തിന്റെ കൂട്ടുകാരനായ കുവൈറ്റ് മണി (സോമൻ) കൊല്ലപ്പെടുന്നു. രണ്ട് കൊലപാതകത്തിലും വായിൽ തിരുകിയ ചകിരി തുരുമ്പാകുന്നു. ചകിരി ബന്ധം അന്വേഷിച്ചപ്പോൾ ഒരു വർഷം മുമ്പ് ബോംബയിൽ രൊസാരിയൊ ദേവൻ എന്നയാളൂടെ മരണത്തിലും ഈ ചകിരി ബന്ധം കാണുന്നു. അയാളൂം മലയാളീയാണെന്നറിയുമ്പോൾ അന്വേഷണ ഉദ്യോഗസ്ഥൻ ഹരിദാസ് (മമ്മൂട്ടി) അയാളുടെ കുടുംബബന്ധങ്ങളിൽ ഒരു സംശയം തോന്നുന്നു. ശ്രീദേവി റൊസാരിയൊ (ലക്ഷ്മി) എന്നപേരിൽ അസ്വാഭാവികത തോന്നുന്നു. കൂടുതൽ അന്വേഷിക്കുമ്പോൾ മകൻ ക്രിസ്റ്റഫർ (ക്രിസ്റ്റി (സുരേഷ് ഗോപി)) ഒരു പ്രശ്നക്കാരനായി അറിയുന്നു. ഇതിനിറ്റയിൽ അപ്രതീക്ഷിതമായി അതീന്ദ്രിയജ്ഞാനിയായ വാരിയരെ (നെടുമുടിവേണു) പരിചയപ്പെടുന്നു. അദ്ദേഹത്തിന്റെ വീട്ടിലും ഒരു ആക്രമണം നടക്കുന്നു. ക്രിസ്റ്റി മാനസികരോഗചികിത്സയിലാകുന്നു. വിദഗ്ദ്ധചികിത്സയിൽ അയാൾ രോഗമുക്തനാകുന്നു. ഉദ്വെഗജനകമായി അന്വേഷണം തുടരുന്നു

## നടീനടന്മാർ
*മമ്മുട്ടി -എസ്പി  ഹരിദാസ് ദാമോദരൻ  ഐ. പി. എസ്
*സുമലത ഹരിയുടെ ഭാര്യ (ശബ്ദം ഭാഗ്യലക്ഷ്മി)
*നെടുമുടി വേണു -വാരിയർ
*എം.ജി. സോമൻ -കുവൈറ്റ് മണി
*ചിത്ര -പത്മം
*ബാബു നമ്പൂതിരി ജസ്റ്റിസ് വാസുദേവ്
*തൊടുപുഴ വാസന്തി- ജസ്റ്റിസിന്റെ ഭാര്യ
*കൊല്ലം തുളസി- ബാലൻ (ജസ്റ്റിസ് വാസുദേവിന്റെ അളിയൻ)
*സബിത ആനന്ദ്-ജസ്റ്റിസിന്റെ മകൾ
*ദേവൻ -റൊസാരിയോ ഫർണാണ്ടസ്
*ലക്ഷ്മി -ശ്രീദേവി രൊസാരിയോ
*സുരേഷ് ഗോപി -ക്രിസ്റ്റഫർ/ക്രിസ്റ്റി
*സുകുമാരി -സ്റ്റല്ലാന്റി(രോസാരിയോയുടെ വീട്ടുകാവൽ )
*കവിയൂർ പൊന്നമ്മ -നേഴ്സ് ലീലാദേവി
*പ്രതാപചന്ദ്രൻ ഗോപാലമേനോൻ (ശ്രീദേവിയുടെ അച്ഛൻ)
*ക്യാപ്റ്റൻ രാജു -ഡോ. ശബരീനാഥ്
*ജഗതി ശ്രീകുമാർ - ഡോ. പവിയാനോസ് വാനോനിക്കര
*മുരളി -ഫീലിപ് തെന്നലക്കൽ ജോർജ്ജ്
*ജഗന്നാഥ വർമ്മ -ഐ ജി
*ലാലു അലക്സ് -ജോയ് (സി ഐ. പോലീസ് ഓഫീസർ)
*കെ.പി.എ.സി. സണ്ണി-(ഡി. ഐ ജി.)
*അസീസ്-(എസ് ഐ പോലീസ് ഓഫീസർ)
*മുകേഷ്- ഹാസ്യപ്രത്യക്ഷം
*സൂര്യ- ഹാസ്യപ്രത്യക്ഷം
*വത്സല മേനോൻ-മിസിസ് ഡേവിഡ്

## പുറം കണ്ണികൾ
* 

## സിനിമ കാണുക
ഈ തണുത്ത വെളുപ്പാൻ കാലത്ത് 1990

## അവലംബം
 50ലക്ഷം മുടക്കിയെടുത്ത ഈ ചിത്രം ബോസ്‌ഓഫീസിൽ സൂപ്പര്ഹിറ് ആയിരുന്നു

## പുറമെ നിന്നുള്ള കണ്ണികൾ
* 

വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:പത്മരാജൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:മമ്മൂട്ടി-സുമലത ജോഡി
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
എ. ശ്രീകർ പ്രസാദ്

**എ. ശ്രീകർ പ്രസാദ്** അഥവാ **ശ്രീകർ പ്രസാദ്** ഒരു ഇന്ത്യൻ ചിത്രസംയോജകനാണ്. സാഹിത്യത്തിൽ ബിരുദം നേടിയതിനുശേഷം തെലുഗു ചിത്രങ്ങളിൽ ചിത്രസംയോജകനായി കരിയർ ആരംഭിച്ചു. ഹിന്ദി, ഇംഗ്ലീഷ്, മലയാളം, തമിഴ്, തെലുങ്ക്, ഒറിയ, ആസാമീസ് തുടങ്ങിയ ഭാഷകളിലും ഷാജി എൻ. കരുൺ, സന്തോഷ് ശിവൻ, വിശാൽ ഭരധ്വാജ്, മണി രത്നം തുടങ്ങിയ സംവിധായകർക്കൊപ്പവും ചിത്രസംയോജകനായി പ്രവർത്തിച്ചിട്ടുണ്ട്. എട്ട് തവണ ദേശീയ ചലച്ചിത്രപുരസ്ക്കാര ജേതാവായിട്ടുണ്ട്. അഞ്ച് തവണ കേരളസംസ്ഥാന ചലച്ചിത്രപുരസ്ക്കാരത്തിനും അർഹമായിട്ടുണ്ട്.

## പ്രധാന ചലച്ചിത്രങ്ങൾ
* 1983: സിംഹാസനം 
* 1989: റാഖ്
* 1992: *[[യോദ്ധാ]]*
* 1993: ഗാന്ധർവ്വം
* 1995: *[[നിർണ്ണയം]]*
* 1997: രാഗ് ബിരാഗ്
* 1998: ദ ടെററിസ്റ്റ്
* 1999: കരുണം
* 1999: ജലമർമ്മരം
* 2000: വാനപ്രസ്ഥം
* 2000: അലൈപായുതേ
* 2000: മനോഹരം
* 2001: ശേഷം
* 2001: അശോക 
* 2002: കന്നത്തിൽ മുത്തമിട്ടാൽ
* 2002: *ദിൽ ചാഹ്താ ഹെ*
* 2003: ഒക്കുഡു
* 2003: തെഹ്സീബ്
* 2004: യുവ / ആയുധ എഴുത്ത്
* 2004: അപരാജിതൻ
* 2005: അനന്തഭദ്രം
* 2007: ബില്ല
* 2008: ഫിറാഖ് 
* 2009: കമീനേ
* 2009: പഴശ്ശിരാജ
* 2010: അങ്ങാടി തെരു
* 2010: രാവൺ / രാവണൻ
* 2010: കുട്ടിസ്രാങ്ക്
* 2011: സാത്ത് ഖൂൺ മാഫ് 
* 2011: ഉറുമി
*2011: ഇവൻ അവൻ 
*2011: ശൈത്താൻ

## പുരസ്കാരങ്ങൾ
### [[ദേശീയ ചലച്ചിത്രപുരസ്കാരം]]
* 1989: മികച്ച ചിത്രസംയോജനം - റാഖ് 
* 1997: മികച്ച ചിത്രസംയോജനം - രാഗ് ബിരാഗ് 
* 1997: മികച്ച ചിത്രസംയോജനം (നോൻ ഫീച്ചർ വിഭാഗം) -  നൗക കരിത്രാമു 
* 1998: മികച്ച ചിത്രസംയോജനം - ദി ടെററിസ്റ്റ് 
* 2000: മികച്ച ചിത്രസംയോജനം - വാനപ്രസ്ഥം
* 2002: മികച്ച ചിത്രസംയോജനം - കന്നത്തിൽ മുത്തമിട്ടാൽ
* 2008: മികച്ച ചിത്രസംയോജനം - ഫിറാഖ് 
* 2010: ജൂറിയുടെ പ്രത്യേക പരാമർശം - കുട്ടിസ്രാങ്ക്

### [[കേരളസംസ്ഥാന ചലച്ചിത്രപുരസ്കാരം]]
* 1992: യോദ്ധാ
*1999 കരുണം, വാനപ്രസ്ഥം, ജലമർമ്മരം
*2001 സ്നേഹം
*2005 അനന്തഭദ്രം
*2010 പഴശ്ശിരാജ
### നന്ദി അവാർഡ്
*2000 മികച്ച ചിത്രസംയോജനം - മനോഹരം
*2003 മികച്ച ചിത്രസംയോജനം - ഒക്കഡു 
### ഫിലിംഫെയർ അവാർഡ്
*2002 മികച്ച ചിത്രസംയോജനം - ദിൽ ചാഹ്താ ഹെ 
*2010 മികച്ച ചിത്രസംയോജനം - ഫിറാഖ് 
## അവലംബം

## പുറത്തേക്കുള്ള കണ്ണികൾ
* Official website
* 

വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ ചലച്ചിത്ര ചിത്രസംയോജകർ
വർഗ്ഗം:മലയാളചലച്ചിത്ര ചിത്രസംയോജകർ
വർഗ്ഗം:മികച്ച ചിത്രസംയോജനത്തിനുള്ള ദേശീയ ചലച്ചിത്രപുരസ്കാരം ലഭിച്ചവർ
ഇൻ ദ മൂഡ് ഫോർ ലൗ

വിഖ്യാത ഹോങ്കോങ് ചലച്ചിത്ര സംവിധായകനായ വോങ്ങ് കാർ വായ് രചനയും സംവിധാനവും നിർവഹിച്ച് 2000-ൽ പുറത്തിറങ്ങിയ കാന്റോനീസ് ചലച്ചിത്രമാണ് ***ഇൻ ദ മൂഡ് ഫോർ ലൗ*** (ചൈനീസ്: 花樣年華; കാന്റോണിഷ് Fa yeung nin wa (Fā yeuhng nìhn wàh). ടോണി ലിയാങ്ങ്, മാഗി ചെയുങ്ങ് എന്നിവർ പ്രധാന വേഷങ്ങൾ അവതരിപ്പിച്ചിരിക്കുന്ന ചിത്രം 2000-ലെ കാൻസ് അന്താരാഷ്ട്ര ചലച്ചിത്രമേളയിൽ മൽസര വിഭാഗത്തിൽ പ്രദർശിപ്പിക്കുകയും ഗോൾഡൻ പാം പുരസ്ക്കാരത്തിന് നാമനിർദ്ദേശം ചെയ്യപ്പെടുകയും ചെയ്തു. അറുപതുകളിലെ ഹോങ്കോങ് നഗരത്തിൽ വിവാഹിതരും, അയൽവാസികളും, എന്നാൽ ഏകാന്തരുമായ ഒരു സ്തീയും പുരുഷനും തമ്മിലുള്ള ബന്ധമാണ് സംഗീത പ്രധാന്യമുള്ള ചിത്രത്തിന്റെ ഇതിവൃത്തം. 1960-കളിലെ ഹോങ്കോങ് നഗരത്തിന്റെ പശ്ചാത്തലത്തിൽ വോങ്ങ് കാർ വായ് ഒരുക്കിയ ചലച്ചിത്ര ത്രയത്തിലെ രണ്ടാമത് ചിത്രമാണിത്. ഈ ചലച്ചിത്ര ത്രയത്തിലെ ആദ്യ ചിത്രം "ഡെയ്സ് ഓഫ് ബീയിങ്ങ് വൈൽഡ്" 1991-ലും അവസാന ചിത്രം 2046 2004-ലും പുറത്തിറങ്ങി.

## നിരൂപക പ്രശംസ
ഐംമ്പയർ മാസിക 2000-ൽ പുറത്തിറക്കിയ ലോകസിനിമയിലെ ഏറ്റവും മികച്ച നൂറ് ചിത്രങ്ങളുടെ പട്ടികയിൽ 42-ആം സ്ഥാനം നേടി. എറ്റർടൈൻമെന്റ് വീക്കിലി 2009-ൽ പുറത്തിറക്കിയ 1983 മുതൽ 2008 വരെയുള്ള വർഷങ്ങൾക്കിടയിൽ ഇറങ്ങിയ മികച്ച നൂറ് ചിത്രങ്ങളിൽ 95-ആം സ്ഥാനത്ത് ഇടം പിടിച്ചു. ടൈം ഔട്ട് ന്യൂയോർക്ക് വാരിക പതിറ്റാണ്ടിലെ ഏറ്റവും മികച്ച അഞ്ചാമത്തെ ചിത്രമായി തിരഞ്ഞെടുത്തു.  

## പുരസ്കാരങ്ങൾ
*2000 കാൻസ് അന്താരാഷ്ട്ര ചലച്ചിത്രമേള
** മികച്ച നടൻ - ടോണി ലിയാങ്ങ്
**മികച്ച ചിത്രത്തിനുള്ള ഗോൾഡൻ പാമിന് (Palme d'Or) നാമനിർദ്ദേശം 
**Technical Grand Prize (Christopher Doyle, Lee Ping-bing, William Chang)
*2000 European Film Awards
** Screen International Award - വോങ്ങ് കാർ വായ്
*2001 BAFTA Award 
** മികച്ച വിദേശചിത്രത്തിനുള്ള നാമനിർദ്ദേശം
*2001 César Awards
** മികച്ച വിദേശചിത്രം 
*2001 Hong Kong Film Awards
**  മികച്ച നടൻ - ടോണി ലിയാങ്ങ്
** മികച്ച നടി - മാഗി ചെയുങ്ങ്
**Best Art Direction (William Chang)
**Best Costume and Make-up Design (William Chang)
**Best Film Editing (William Chan
*2002 National Society of Film Critics (USA) 
** മികച്ച വിദേശചിത്രം 
**മികച്ച ഛായാഗ്രഹണം (Christopher Doyle, Lee Pin-bing)
*2001 German Film Awards
** മികച്ച വിദേശചിത്രം 
*2001 New York Film Critics Circle Awards
**മികച്ച വിദേശചിത്രം 
*2002 Argentinian Film Critics Association Awards
**മികച്ച വിദേശചിത്രം 
*2001 Australian Film Institute Awards 
** മികച്ച വിദേശചിത്രത്തിനുള്ള നാമനിർദ്ദേശം
*2001 British Independent Film Awards
**മികച്ച വിദേശചിത്രം 
*2002 Fotogramas de Plata
**മികച്ച വിദേശചിത്രം 
*2000 Ghent International Film Festival
**Grand Prix - വോങ്ങ് കാർ വായ്

## ഇതു കൂടി കാണുക
*വോങ്ങ് കാർ വായ്
*ചങ്കിങ്ങ് എക്സ്പ്രസ്സ്
*2046 (ഹോങ്കോങ് ചലച്ചിത്രം)

## അവലംബം

## പുറമെ നിന്നുള്ള കണ്ണികൾ
* 
* 
* 
* Criterion Collection essay by Li Cheuk-to 

വർഗ്ഗം:ഹോങ്കോങ് ചലച്ചിത്രങ്ങൾ
വർഗ്ഗം:2000-ൽ പുറത്തിറങ്ങിയ ചലച്ചിത്രങ്ങൾ
ആങ്ങള

പെൺപ്രജയുടെ ഉടപ്പിറന്നവനാണ് **ആങ്ങള**. സഹോദരൻ, ഉടപ്പിറന്നവൻ എന്നൊക്കെ അർത്ഥം പറയാമെങ്കിലും പൂർണ്ണമാവുകയില്ല. ആൺകുട്ടിയുടെ സഹോദരനെ ആങ്ങള എന്നു വിശേഷിപ്പിക്കാറില്ല. വ്യക്തിബന്ധങ്ങളെ വൈകാരികസൂക്ഷ്മതയോടെ നിർവചിക്കുന്നത് മലയാളഭാഷയുടെ പ്രത്യേകതയാണ്. വടക്കൻപാട്ടുകളിലും സാഹിത്യത്തിലും ആങ്ങള എന്ന വാക്ക് സമൃദ്ധമായി ഉപയോഗിച്ചിരിക്കുന്നതുകാണാം.

## ഇതും കാണുക
പെങ്ങൾ

വർഗ്ഗം:കുടുംബം
അന്താരാഷ്ട്ര സമുദ്രവിഭജനം

ലഘുചിത്രം|350px|
വൻകരകളുടെ നിശ്ചിതരീതിയിലുള്ള സംവിധാനത്താൽ ഭൂമുഖത്തെ സമുദ്രമേഖല മൂന്നായി വിഭജിക്കപ്പെട്ടിട്ടുണ്ട്. തെക്കു വടക്കു ധ്രുവങ്ങളോളം നീണ്ടുകിടക്കുന്ന അമേരിക്കകൾ സമുദ്രങ്ങളെ വേർതിരിക്കുന്ന ആദ്യത്തെ വൻകരമതിലാണ്. യൂറോപ്പും അതോടുതൊട്ടു കിടക്കുന്ന ആഫ്രിക്കയും ചേർന്നതാണ് രണ്ടാമത്തേത്. ഏഷ്യയുടെ കിഴക്കൻതീരത്ത് മലേഷ്യാ ഉപദ്വീപും തുടർന്ന് ഇന്തോനേഷ്യൻ ദ്വീപുകളും ആസ്ട്രേലിയൻ ഭൂഖണ്ഡവും ഒക്കെച്ചേർന്നുള്ള വൻകര വ്യൂഹമാണ് മൂന്നാമത്തെ വിഭാജകം. അമേരിക്കകൾക്കും യൂറോപ്പ്-ആഫ്രിക്കകൾക്കും ഇടയ്ക്കുള്ള സമുദ്രമാണ് അറ്റ്ലാന്റിക്. അമേരിക്കകളുടെ പശ്ചിമതീരത്തിനും ഏഷ്യ ആസ്ട്രേലിയകളുടെ കിഴക്കൻ തീരത്തിനുമിടയ്ക്കുള്ള വിസ്തൃതമേഖലയാണ് പസഫിക്. വടക്കും തെക്കും ധ്രുവങ്ങളോളം വ്യാപിച്ചിരിക്കുന്നു എന്നത് അറ്റ്ലന്റിക്കിന്റെയും പസിഫിക്കിന്റെയും പൊതുസ്വഭാവമാണ്. ഏഷ്യൻ ഭൂഖണ്ഡത്തിനു തെക്കായി പടിഞ്ഞാറ് ആഫ്രിക്കയ്ക്കും കിഴക്ക് ഏഷ്യ, ആസ്ട്രേലിയ എന്നിവയ്ക്കും ഇടയ്ക്കു കിടക്കുന്ന ഇന്ത്യൻ സമുദ്രത്തിനു ദക്ഷിണധ്രുവവുമായി മാത്രമേ സമ്പർക്കമുള്ളു.

ഭൂമധ്യരേഖയ്ക്കിരുപുറവുമുള്ള സമുദ്രഭാഗങ്ങളിൽ സൌരസ്വാധീനതയും തന്നിമിത്തം താപം, ലവണത തുടങ്ങിയവയും തികച്ചും വിഭിന്നമായി കാണുന്നു. ഇക്കാരണത്താൽ അറ്റ്ലാന്റിക്-പസിഫിക് സമുദ്രങ്ങളെ ഉത്തരദക്ഷിണഭാഗങ്ങളായി വിഭജിക്കാറുണ്ട്.

ധ്രുവീയമായ സാഹചര്യങ്ങൾ ഭൌതിക രാസ-ജൈവലക്ഷണങ്ങളിൽ വരുത്തുന്ന സ്വാധീനതയും തൻമൂലം ഉണ്ടാകുന്ന ഗുണവ്യത്യാസങ്ങളും അടിസ്ഥാനമാക്കി ഉയർന്ന അക്ഷാംശങ്ങളിലെ സമുദ്രങ്ങളെ വെവ്വേറെ പരിഗണിക്കുന്നു. ഉത്തരധ്രുവമേഖലയിലെ സമുദ്രമാണ് ആർട്ടിക്. തെക്ക്
അന്റാർട്ടിക്കാ വൻകരയെ ചുറ്റിയുള്ളതിനെ അന്റാർട്ടിക് സമുദ്രമെന്ന് പറയുന്നു. അന്റാർട്ടിക് സമുദ്രത്തെ അറ്റ്ലാന്റിക്, പസിഫിക്, ഇന്ത്യൻ എന്നീ സമുദ്രങ്ങളിൽനിന്നും വേർപെടുത്തുന്ന ഒരഭിസരണരേഖ ഉടനീളം കാണാം. 

കരയിലേക്കു കയറിക്കിടക്കുന്നതിനാലോ അർധദ്വീപുകളുടെ സാമീപ്യത്താലോ ഒരു പ്രത്യേക മേഖലയായി പ്രത്യക്ഷപ്പെടുന്ന സമുദ്രഭാഗങ്ങളുണ്ട്. അവയെ വലിപ്പമനുസരിച്ച് കടൽ, ഉൾക്കടൽ, കടലിടുക്ക് എന്നൊക്കെ വിളിച്ചുവരുന്നു. യൂറോപ്പ്, ആഫ്രിക്ക എന്നീ വൻകരകൾക്കിടയിൽ ഏതാണ്ടു പൂർണമായിത്തന്നെ കരയാൽ ചുറ്റപ്പെട്ടുകിടക്കുന്ന സമുദ്രഭാഗമാണ് മെഡിറ്ററേനിയൻ കടൽ.

## അവലംബം
ഓസ്ട്രലോവെനേറ്റർ

തെറാപ്പോഡ വിഭാഗത്തിൽ ഉൾപ്പെടുന്ന ഒരിനം ദിനോസർ ആണ് **ഓസ്ട്രലോവെനേറ്റർ**. പേരിന്റെ അർഥം "തെക്കൻ വേട്ടക്കാരൻ" എന്നാണ്. ഇവയുടെ ഫോസ്സിൽ കണ്ടു കിട്ടിയിട്ടുള്ളത് ഓസ്ട്രേലിയയിൽ നിന്നും ആണ്. ഇവ ജീച്ചിരുന്നത്‌ തുടക്ക ക്രിറ്റേഷ്യസ് കാലത്ത് ആണ്.

## ശരീര ഘടന
മാംസഭോജികളായ ഇവ ഭാരം താരതമ്യേനെ കുറഞ്ഞ ദിനോസർ ആയിരുന്നു. ഏകദേശം 6 മീറ്റർ (20 അടി) നീളവും, അരയറ്റം വരെ 6.6 അടി പൊക്കവും ഉണ്ടായിരുന്നു എന്ന് കണക്കാക്കപ്പെടുന്നു. ഇത് കൊണ്ട് തന്നെ ഇവയെ ആ സമയത്തെ ചീറ്റപുലികൾ എന്നാണ് അറിയപ്പെടുന്നത്.

## അവലംബം

വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:മാംസഭോജികളായ ദിനോസറുകൾ
സുൽത്താൻതോടു്

കണ്ണൂർ ജില്ലയിലെ മാടായി പഞ്ചായത്തിലൂടെ പഴയങ്ങാടിപ്പുഴപുഴയേയും ഏഴിമല പുഴയേയും തമ്മിൽ ബന്ധിപ്പിക്കുന്ന മനുഷ്യ നിർമ്മിത തോടാണു് സുൽത്താൻതോടു്. മലബാറിലെ സൂയസു് കനാൽ എന്നും ഇതു് വിശേഷിപ്പിക്കപ്പെടുന്നു.

1766-ൽ പണിപൂർത്തിയായ ഈ തോട്, കണ്ണൂരിലെ സുൽത്താൻ ആലി രാജ ഹൈദരലിക്കു് പേണ്ടി പണിയിച്ചതാണു്. എറെ ചരിത്രപ്രാധാന്യമള്ള ഒരു ജലഗതാഗതമാർഗ്ഗമാണിതു്. 

സൈനിക ആവശ്യത്തിനു് വേണ്ടി നിർമ്മിച്ചതാണെങ്കിലും, മലബാറിലെ വ്യാപാരങ്ങളെ ഇതു് എറെ സഹായിച്ചിട്ടുണ്ടു്. ശ്രീകണ്ഠാപുരം, തളിപ്പറമ്പു്, വളപട്ടണം ഭാഗങ്ങളിലെ ജലപാത സുൽത്താൻതോടു വഴി, പയ്യന്നുർ, നിലേശ്വരം എന്നിവിടങ്ങളിലെ ജലപാതയുമായി ബന്ധിപ്പിക്കപ്പെടുന്നു
അറ്റ്ലസ്കോപ്കൊസോറസ്

ഹൈപ്സിലോഫോഡോണ്ട് എന്ന വിഭാഗത്തിൽ പെട്ട ഒരു ദിനോസർ ആണ് **അറ്റ്ലസ്കോപ്കൊസോറസ്**. പേരിന്റെ അർഥം അറ്റ്ലസ് കോപ്കൊ പല്ലി എന്ന്, ഈ പേര് വരുന്നത്‌ ഇവയുടെ ഫോസ്സിൽ ഖനനത്തിനു ഉപകരണം കൊടുത്തു 10 കൊല്ലം സഹായിച്ച അറ്റ്ലസ് കോപ്കൊ എന്ന കമ്പനിയുടെ പേര് ആണ്. ഇവയുടെ ഫോസ്സിൽ കണ്ടു കിട്ടിയിട്ടുള്ളത് ഓസ്ട്രേലിയയിൽ നിന്നും ആണ്. 1984-ൽ ആണ് ഇവയുടെ ഫോസ്സിൽ കണ്ടു കിട്ടുന്നത്. ഇവ ജീവിച്ചിരുന്നത്‌ തുടക്ക ക്രിറ്റേഷ്യസ് കാലത്ത് ആണ്.

## ശരീര ഘടന
ഇവ ഒരു ചെറിയ ദിനോസർ ആയിരുന്നു. ഏകദേശം 2-3  മീറ്റർ (6.5-10 അടി) നീളവും, 125 കി. ഗ്രാം വരെ ശരീരഭാരവുമുണ്ടായിരുന്നു എന്ന് കണക്കാക്കപ്പെടുന്നു.

## അവലംബം
* Rich, T. and Rich, P., 1988, "Polar dinosaurs and biotas of the Early Cretaceous of southeastern Australia", *National Geographic Research* 5(1) 1989, 15-53
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:സസ്യഭോജികളായ ദിനോസറുകൾ
യാക്കോബ് ശ്ലീഹാ

യേശുവിന്റെ പന്ത്രണ്ട് അപ്പോസ്തലന്മാരിലൊരാളാണ് **യാക്കോബ് ശ്ലീഹാ**. മറ്റൊരു അപ്പോസ്തലനായ യോഹന്നാൻ ശ്ലീഹാ ഇദ്ദേഹത്തിന്റെ സഹോദരനാണ്. ഇദ്ദേഹം **സെബദി പുത്രനായ യാക്കോബ്** (James, son of Zebedee)  എന്നും **'വലിയ യാക്കോബ്**' (James the Great അഥവാ James the Elder) എന്നും അറിയപ്പെടുന്നു. അല്ഫായിയുടെ പുത്രനായ മറ്റൊരു യാക്കോബ് കൂടി അപ്പോസ്തോല സംഘത്തിൽ ഉണ്ടായിരുന്നതിനാലും ഇവരിൽ പ്രധാനി സെബദി പുത്രനായ ഈ യാക്കോബായിരുന്നതിനാലുമാവാം 'വലിയ യാക്കോബ്' എന്ന് ഇദ്ദേഹത്തെ വിളിച്ചിരുന്നത്. അല്ഫായിയുടെ പുത്രനായ യാക്കോബിനെ 'ചെറിയ യാക്കോബ്' (James the Less അഥവാ James the Minor) എന്നും അറിയപ്പെട്ടിരുന്നു. അപ്പോസ്തോലന്മാരുടെ കൂട്ടത്തിൽ ആദ്യം രക്തസാക്ഷിയായത്  യാക്കോബ് ശ്ലീഹായാണ്. 

## പുതിയ നിയമത്തിൽ
യാക്കോബിന്റെയും യോഹന്നാന്റെയും പിതാവ് സെബദിയും മാതാവ്‌ ശലോമിയും ആണ്. ഈ  സഹോദരന്മാരെ സെബദി മക്കൾ എന്നാണ് സുവിശേഷകർ വിശേഷിപ്പിച്ചിരിക്കുന്നത്. യേശു ഈ സഹോദരന്മാർക്ക് "ഇടിമുഴക്കത്തിന്റെ മക്കൾ" എന്നർത്ഥമുള്ള 'ബൊവനേർഗ്ഗസ്' എന്നൊരു പേരു കൂടി നൽകിയിരുന്നു. യേശുവിന്റെ പ്രഥമ ശിഷ്യന്മാരിൽ ഒരുവൻ ആയിരുന്നു വി യാക്കോബ്. സുവിശേഷങ്ങൾ പ്രകാരം  പിതാവിന്റയും സഹോദരനായ യോഹന്നാന്റെയും കൂടെ കടൽത്തീരത്ത് പടകിൽ ഇരിക്കുമ്പോഴായിരുന്നു യേശു വിളിച്ചത്,  ഉടനെ യോഹന്നാനും യാക്കോബും പടകിനെയും അപ്പനെയും വിട്ടു  യേശുവിനെ അനുഗമിച്ചു. പുതിയ നിയമത്തിലെ അപ്പോസ്തോലന്മാരുടെ നാലു പട്ടികയിലും ആദ്യത്തെ മൂന്നു പേരിൽ ഒരാളാണ് യാക്കോബ്. സുവിശേഷങ്ങളിൽ വിവരിച്ചിരിക്കുന്ന പല പ്രധാന സംഭവങ്ങൾക്കും സാക്ഷ്യം വഹിക്കുവാൻ അവസരം ലഭിച്ച മൂന്ന്  അപ്പോസ്തലന്മാരിൽ ഒരാൾ ആയിരുന്നു യാക്കോബ് ശ്ലീഹാ. 
## സുവിശേഷ പ്രവർത്തനങ്ങൾ
യേശുവിന്റെ സ്വർഗ്ഗാരോഹണത്തിന് ശേഷം യാക്കോബ് സ്പെയിനിൽ പോയി സുവിശേഷം അറിയിച്ചെന്നും അതിനു ശേഷം പാലസ്തീനിലേക്ക് മടങ്ങി പോയെന്നും പരമ്പരാഗതമായി വിശ്വസിക്കുന്നു. യാക്കോബിന്റെ സ്പെയിനിലെ സുവിശേഷ ദൗത്യത്തിന് മതിയായ തെളിവുകളില്ല. എന്നാൽ അദ്ദേഹത്തിന്റെ സ്പെയിനിലെ പ്രവർത്തനങ്ങളെ പറ്റി നിരവധി പരമ്പരാഗത വിശ്വാസങ്ങളുണ്ട്. അത്തരത്തിലുള്ള ഒരു ഐതിഹ്യപ്രകാരം ചെറിയ ഒരു കൂട്ടം സ്പെയിൻകാർ മാത്രമാണ് ആദ്യം യാക്കോബിനെ പിൻപറ്റിയത്. തന്റെ  സുവിശേഷ പ്രവർത്തനങ്ങൾക്ക് കാര്യമായ ഫലം ലഭിക്കാത്തതിൽ ദുഃഖിതനായി തീർന്ന യാക്കോബിന് വിശുദ്ധ മറിയം പ്രത്യക്ഷയായി അദ്ദേഹത്തെ ആശ്വസിപ്പിക്കുകയും ധൈര്യപ്പെടുത്തുകയും ചെയ്തു. സ്പെയിൻകാർ യാക്കോബ് ശ്ലീഹായെ തങ്ങളുടെ സ്വർഗീയ മധ്യസ്ഥൻ അഥവാ സംരക്ഷക പുണ്യവാളനായി കരുതി വരുന്നു.  

## അന്ത്യം
യാക്കോബ് ശ്ലീഹായുടെ അന്ത്യം ഹേറോദ് അഗ്രിപ്പാ ഒന്നാമൻ രാജാവിനാൽ ആയിരുന്നു. അദ്ദേഹത്തെ വാൾ കൊണ്ട് വെട്ടിക്കൊലപ്പെടുത്തുകയായിരുന്നു. റോമാക്കാരല്ലാത്തവരെ ക്രൂശിൽ തറച്ചു കൊല്ലുന്നതായിരുന്നു അന്നത്തെ പതിവ്. എന്നാൽ യാക്കോബിന് റോമാ പൗരത്വം ഉണ്ടായിരുന്നത് കൊണ്ടോ റോമാക്കാരുമായി അടുത്ത ബന്ധമുണ്ടായിരുന്നതു കൊണ്ടോ ആവാം അദ്ദേഹത്തിന് ക്രൂശുമരണം വിധിക്കാതിരുന്നത് എന്ന് പണ്ഡിതന്മാർ അഭിപ്രായപ്പെടുന്നു. ഇദ്ദേഹത്തിന്റെ ഓർമ്മ പാശ്ചാത്യ സഭകൾ ജൂലൈ 25-നും പൗരസ്ത്യ സഭകൾ ഏപ്രിൽ 30-നും ആചരിക്കുന്നു.

## പുറംകണ്ണികൾ
*"St. James the Great, Apostle", *Butler's Lives of the Saints*
*Apostle James the Brother of St John the Theologian Orthodox icon and synaxarion
*History

## അവലംബങ്ങൾ

വർഗ്ഗം:അപ്പൊസ്തോലന്മാർ
മാൻഡറിൻ

ചൈനീസു് ഭാഷയുടെ ഒരു വകഭേദമാണു് **മാൻഡറിൻ**. 

85 കോടിയിലധികം പേർ സംസാരിക്കാൻ ഉപയോഗിക്കുന്ന **മാൻഡറിൻ** ആണു് ലോകത്തിൽ ഏറ്റവും കൂടുതൽ പേർ സംസാരിക്കുന്ന ഭാഷ. ചൈനയുടെ വടക്കും, തെക്കുപടിഞ്ഞാറു ഭാഗത്തും സംസാരിക്കുന്ന മാൻഡറിനിൽ ലളിതമായ ചൈനീസു്, പാരമ്പരാഗത ചൈനീസു്, ഔദ്യോഗിക ചൈനീസു് എന്നിവയുൾപ്പെടുന്നു. ചൈനയുടെ വടക്കുഭാഗത്തെ ഭാഷയായതിനാൽ വടക്കൻ ചൈനീസു് എന്നും വിളിക്കാറുണ്ടു്. മാൻഡറിനിൽ പ്രാദേശിക ഭാഷാവ്യതിയാനങ്ങൾ ധാരാളമുണ്ടു്. ചൈനീസ് ഭാഷയുടെ നിലവാരപ്പെട്ട രൂപം ആയി ഇതിനെ കണക്കാക്കാറുണ്ട് . മന്ത്രി എന്ന സംസ്കൃത പദത്തിൽനിന്നാണ് ഈ പേരു കിട്ടിയത്. 

## Floris Rutgers

വർഗ്ഗം:ഏഷ്യയിലെ ഭാഷകൾ

zh-yue:國語
മഹാരത്ന കമ്പനികൾ

കേന്ദ്ര പൊതുമേഖലാ വ്യവസായ സംരംഭങ്ങൾക്ക് ഭാരത സർക്കാർ നൽകുന്ന പ്രത്യേക പദവികളാണ് മഹാരത്‌ന, നവരത്‌ന, മിനിരത്‌ന എന്നിവ.

## മഹാരത്‌ന പദവി

ശരാശരി 25,000 കോടി രൂപ വിറ്റുവരവുള്ള കമ്പനികൾക്കാണ് മഹാരത്‌ന പദവി ലഭിക്കുക. മാത്രമല്ല, കമ്പനിയുടെ ശരാശരി വാർഷിക ആസ്തിമൂല്യം 15,000 കോടി രൂപ വേണം. കൂടാതെ അവസാന മൂന്നു വർഷം അറ്റാദായം 5,000 കോടിയിൽ കുറയാനും പാടില്ല. ഓഹരി വിപണിയിൽ സെബിയുടെ നിയന്ത്രണനിർദ്ദേശങ്ങൾ അനുസരിച്ച് ലിസ്റ്റ് ചെയ്ത നവരത്‌ന കമ്പനികൾക്കാണ് മഹാരത്‌ന പദവി നൽകുന്നത്.

മഹാരത്‌ന പദവി ലഭിക്കുന്ന കമ്പനികൾക്ക് 5000 കോടി രൂപയുടെ വരെ സംയുക്ത സംരംഭങ്ങൾക്കും മറ്റും സർക്കാരിന്റെ അനുമതി വാങ്ങേണ്ടതില്ല. നവരത്‌ന കമ്പനികൾക്ക്  ഇതിന്റെ പരിധി 1000 കോടി രൂപയാണ്.

## മഹാരത്‌ന കമ്പനികൾ

പൊതുമേഖലയിലെ 5 കമ്പനികൾക്ക് ഇപ്പോൾ മഹാരത്‌ന പദവി ലഭിച്ചിട്ടുണ്ട് 

# ഓയിൽ ആൻഡ് നാച്ചുറൽ ഗ്യാസ് കോർപറേഷൻ (ഒഎൻജിസി)
# നാഷണൽ തെർമൽ പവർ കോർപറേഷൻ (എൻടിപിസി)
# ഇന്ത്യൻ ഓയിൽ കോർപറേഷൻ (ഐഒസി)
# സ്റ്റീൽ അതോറിട്ടി ഓഫ് ഇന്ത്യ ലിമിറ്റഡ് (സെയിൽ)
# കോൾ ഇന്ത്യ ലിമിറ്റഡ് (സിഐഎൽ)

## അവലംബം
*പത്രവാർത്ത‍

വർഗ്ഗം:വ്യവസായം
വർഗ്ഗം:മഹാരത്ന കമ്പനികൾ
കാന്റോനീസ് ഭാഷ

ദക്ഷിണ ചൈനയിലും, ഹോങ്കോങ്ങ്, മക്കാവു, തുടങ്ങിയ സ്വയം ഭരണ പ്രദേശങ്ങളിലും സംസാരിച്ചു വരുന്ന ഭാഷയാണ് **കാന്റോനീസ്**   (Gwóngdùng wá), (廣東話). ഇത് സ്വതന്ത്രമായ ഒരു ഭാഷയാണോ ഭാഷാഭേദമാണോ എന്ന തർക്കം നിലനിൽക്കുന്നു.

## അവലംബം


## പുറമെ നിന്നുള്ള കണ്ണികൾ

*Hong Kong Government site on the HK Supplementary Character Set (HKSCS) 
*cantoneseAID 
*Learn Cantonese (with Cantonese–English / English–Cantonese Dictionary)
* USA Foreign Service Institute (FSI) Cantonese basic course

വർഗ്ഗം:ഭാഷകൾ
ചാക്ഷുഷി

ഒരു ദിവ്യമന്ത്രം. കാണാൻ ആഗ്രഹിക്കുന്ന ഏതിനേയും കാണുവാൻ സഹായകമാവുന്ന ഒരു മന്ത്രമാണ് **ചാക്ഷുഷി.** മഹാഭാരതത്തിൽ ചക്ഷുഷിവിദ്യയെക്കുറിച്ച് പ്രതിപാദിക്കുന്നുണ്ട്. ഗന്ധർവനായിരുന്ന അംഗാരവർണ്ണനു ഈ ദിവ്യമന്ത്രം അറിയാമായിരുന്നതായി മഹാഭാരതത്തിലെ ആരണ്യപർവ്വത്തിൽ പറയുന്നുണ്ട്. ഈ മന്ത്രം അദ്ദേഹം പാണ്ഡവരിലെ അർജ്ജുനനു ഉപദേശിച്ചു കൊടുത്തിരുന്നു. 

**ചാക്ഷുഷി :** ചക്ഷു + ഷീ

ചക്ഷുസ് എന്നാൽ കണ്ണ്, ചാക്ഷുഷി : കാണാൻ ഉപകരിക്കുന്നത്.

## ചാക്ഷുഷിവിദ്യ അറിയാവുന്നവർ
# ബ്രഹ്മാവ്
# മനു
# സോമൻ
# വിശ്വവസു
# അംഗാരവർണ്ണൻ
# അർജ്ജുനൻ

## കഥ
അരക്കില്ല ദഹനത്തിനുശേഷം അവിടെ നിന്നും രക്ഷപെടുന്ന പാണ്ഡവർ വ്യാസോപദേശത്താൽ പാഞ്ചാലിയുടെ സ്വയംവരത്തിൽ പങ്കെടുക്കാൻ രാത്രിയിൽ പാഞ്ചാലത്തേക്ക് യാത്രതിരിക്കുന്നു. പാണ്ഡവർ ഗംഗാനദി കടന്നു പോകുമ്പോൾ സോമശ്രവായം എന്നസ്ഥലത്ത് എത്തിയപ്പോൾ അംഗാരവർണ്ണനെന്ന ഗന്ധർവ്വൻ പരിവാരസമേതം (പത്നിമാരായ യക്ഷികളോടൊപ്പം) അവിടെ ഗംഗയിൽ കുളിക്കുന്നതു കാണാനിടയായി. യാത്രയിൽ അർജ്ജുനൻ ഒരു പന്തവും കൊളുത്തി മുൻപിലായിരുന്നു യാത്ര. മനുഷരെ രാത്രിയിൽ അവിടെ കാണാനിടയായതിനാൽ ഗന്ധർവനായ അംഗാരവർണ്ണൻ കുപിതനായി അർജ്ജുനനോട് യുദ്ധം ചെയ്തു. അംഗാരവർണ്ണനും അർജ്ജുനനും തമ്മിൽ നടത്തിയ യുദ്ധത്തിൽ അർജ്ജുനൻ ആഗ്നേയാസ്ത്രം തൊടുത്ത് അംഗാരവർണ്ണന്റെ വെള്ളത്തിൽ പൊങ്ങിക്കിടന്ന ദിവ്യരഥം കത്തിച്ചുകളയുകയും, അസ്ത്രപ്രഭയിൽ അംഗാരവർണ്ണൻ മോഹലാസ്യപ്പെട്ടു ഗംഗയിൽ വീണു. അംഗാരവർണ്ണനെ കൊല്ലാതെ വിടാൻ അംഗാരവർണ്ണന്റെ ഭാര്യ കുംഭിനസി മാപ്പ് അപേക്ഷിച്ചു. മാപ്പ് അപേക്ഷിക്കുന്നവനേയും, സ്ത്രീക്രീഢ നടത്തുന്നവനേയും, ബലഹീനനേയും, കൊല്ലരുത് എന്നുള്ള ആപ്തവാക്യം ഓർമ്മപ്പെടുത്തുന്ന കുംഭീനസിയുടെ ആഗ്രഹപ്രകാരം അർജ്ജുനൻ അംഗാരവർണ്ണനെ കൊല്ലാതെ വിട്ടു. അംഗാരവർണ്ണൻ അർജ്ജുനന് പ്രത്യുപകാരമായി ഈ വിദ്യ ഉപദേശിച്ചു കൊടുക്കുന്നുണ്ട്. അർജ്ജുനൻ ഗന്ധർവ്വനു പ്രത്യുപകാരമായി ‘ആഗ്നേയാസ്ത്രവും' പറഞ്ഞു കൊടുത്ത്, ഗന്ധർവനുമായി ഉറ്റമിത്രങ്ങളാവുന്നു. 

ചാക്ഷുഷി ബ്രഹ്മാവിൽ നിന്നും സൂര്യപുതനായ വൈവസ്വതമനുവും, മനുവിൽനിന്നും, അത്രിപുത്രനായ സോമനും (ചന്ദ്രൻ), സോമനിൽ നിന്നും ഗന്ധർവ്വ രാജാവായ വിശ്വവസുവും, വിശ്വവസുവിൽ നിന്നും അംഗാരവർണ്ണനും, അംഗാരവർണ്ണനിൽ നിന്നും അർജ്ജുനനും ഹൃദിസ്ഥമാക്കി. 

## അവലംബം



വർഗ്ഗം:മന്ത്രങ്ങൾ
അക്ഷഹൃദയം

ഒരു ദിവ്യമന്ത്രം അഥവാ രഹസ്യ വിദ്യ. ചൂതുകളിയിൽ വൈദഗ്ദ്ധ്യം നേടാൻ സഹായിക്കുവാനും, ഒരു വൃക്ഷത്തിൽ എത്ര ഇല, എത്ര പൂവ്, എത്ര കായ മുതലായവ ഉണ്ടെന്ന് എണ്ണാതെ കൃത്യമായി പറയാൻ കഴിയുന്ന മന്ത്രമാണ് **അക്ഷഹൃദയമന്ത്രം**. ചൂതുകളിയുടെ നിഗൂഢ രഹസ്യങ്ങൾ ഈ മന്ത്രവിദ്യകൊണ്ട് അനായാസം മനസ്സിലാക്കിയ നളൻ തന്റെ രാജ്യം ശത്രുക്കളുടെ കൈയ്യിൽ നിന്നും തിരിച്ചു പിടിച്ചു. ഭാരതീയ പുരാണങ്ങളിലും ഇതിഹാസങ്ങളിലും ഈ മന്ത്രത്തെക്കുറിച്ച് പരാമർശിച്ചിട്ടുണ്ട്. മഹാഭാരതത്തിൽ നള-ദമയന്തിമാർക്ക് അനുഭവിക്കേണ്ടിവന്ന കഥകൾ വിശദികരിക്കുന്നവസരത്തിൽ ഈ മന്ത്രത്തെക്കുറിച്ച് പ്രതിപാദിക്കുന്നുണ്ട്. ഈ മന്ത്രം അറിയുന്നവർ തന്റെ മനസ്സിനെ നിയന്ത്രിക്കാൻ പറ്റും എന്നു പറയുന്നുണ്ട്. ഋതുപർണ്ണ മഹാരാജാവ് ഈ മന്ത്രം നളനു ഉപദേശിച്ചു കൊടുക്കുന്നുണ്ട്. 

170px|left|thumb|നളദമയന്തിമാർ

## വിദ്യ അറിയാവുന്നവർ
# ഋതുപർണ്ണൻ
# നളൻ

## കഥ
പാണ്ഡവരുടെ വനവാസക്കാലത്ത് ദ്വൈതാടവിയിൽവെച്ച് ബ്രഹദശ്വമഹർഷി ധർമ്മപുത്രരുടെ മനഃസമാധാനത്തിനുവേണ്ടി നള-ദമയന്തിമാരുടെ കഥ പറയുന്നുണ്ട്. കശ്യപമഹർഷിയുടെ പുത്രനായ കാർക്കോടകന്റെ ഉപദേശപ്രകാരം നളൻ അയോദ്ധ്യാധിപതിയായ ഋതുപർണരാജാവിന്റെ തേരാളിയായി. അദ്ദേഹം *ബാഹുകൻ* എന്ന പേരിലായിരുന്നു അവിടെ കഴിഞ്ഞിരുന്നത്. ദമയന്തിയുടെ രണ്ടാം സ്വയംവരത്തിൽ പങ്കെടുക്കാൻ ഋതുപർണൻ വിദർഭരാജ്യത്തിലേക്കു നളനൊപ്പം പോയി. വഴിയിൽവച്ച് യാദൃച്ഛികമായി ഋതുപർണന്റെ ഉത്തരീയം തേരിൽ നിന്നു നിലത്തു വീണു. തേരു നിർത്താൻ ഋതുപർണൻ നളനോടു പറയുമ്പോഴേക്കും ഒരു യോജന ദൂരം രഥം പിന്നിട്ടു കഴിഞ്ഞിരുന്നു. അശ്വഹൃദയ മന്ത്രം അറിയാമായിരുന്ന നളൻ അതിവേഗതയിലാണ് രഥം ഓടിച്ചിരുന്നത്. ആ സമയത്ത് കാട്ടിൽ കായ്കൾ നിറഞ്ഞ ഒരു താന്നിവൃക്ഷം അവർ കണ്ടു. ആ താന്നിയിൽ അഞ്ചുകോടി ഇലകളും, രണ്ടായിരത്തി തൊണ്ണൂറ്റഞ്ചു കായ്കളും ഉണ്ടെന്ന് ഋതുപർണൻ ഒറ്റനോട്ടത്തിൽ പറഞ്ഞു. താന്നി മരത്തിന്റെ ഇലകളും കായ്കളും ഒറ്റനോട്ടത്തിൽ എണ്ണിത്തിട്ടപ്പെടുത്തിയത് അക്ഷഹൃദയ മന്ത്രത്തിന്റെ ശക്തികൊണ്ടാണെന്നു രാജാവു മറുപടി പറഞ്ഞു. അത്ഭുതപ്പെട്ടുപോയ നളൻ അത്രയും വേഗത്തിൽ തേരോടിച്ചത് അശ്വഹൃദയ മന്ത്രത്തിന്റെ ശക്തികൊണ്ടാണെന്ന് രാജാവിനേയും അറിയിച്ചു. രണ്ടുപേരും പരസ്പരം മന്ത്രങ്ങൾ പഠിപ്പിച്ചു. 

ഈ മന്ത്രവിദ്യ പഠിച്ചതുകൊണ്ട് നളന് രണ്ടാമതു ചൂതുകളിയിൽ ജയിച്ച് നിഷധരാജ്യം തിരിച്ചെടുക്കാൻ കഴിഞ്ഞു. അക്ഷഹൃദയ ദിവ്യമന്ത്രം വശമായതോടെ നളനെ ബാധിച്ചിരുന്ന കലി പുറത്തുവന്നു. പുറത്തുവന്ന കലിയെ ബാഹുകൻ (നളൻ)  രോഷത്തോടെ നശിപ്പിക്കുവാൻ തുനിഞ്ഞെങ്കിലും, അധർമ്മം തന്റെ വൃതമാണെനും ബലം ക്ഷയിച്ച് അങ്ങയുടെ മുന്നിൽ വണങ്ങുന്ന തന്നോട് ക്ഷമിക്കേണമെന്നുള്ള അപേക്ഷയാൽ കലിയെ, നശിപ്പിക്കാതെ സത്യം ചെയ്യിച്ചു വിടുന്നു. താന്നി മരത്തിന്റെ ചുവട്ടിൽ വച്ചാണത്രെ അശ്വഹൃദയം, അക്ഷഹൃദയം എന്നീ മന്ത്രങ്ങൾ കൈമാറിയത്.  നളന്റെ കലിബാധ മാറിയതും അവിടെ വച്ചാണ്, അതിനാൽ താന്നിക്ക് **കലിദ്രുമം** എന്ന പേരു കിട്ടി. *(ചേരുമരം ദേഹത്ത് തടിപ്പും ചൊറിച്ചിലു ഉണ്ടാക്കിയാൽ താന്നിമരത്തിനു പ്രദക്ഷിണം വച്ചാൽ മതിയെന്ന് വിശ്വാസം.)*

## അവലംബം

വർഗ്ഗം:മന്ത്രങ്ങൾ
ഓസ്ട്രോസോറസ്

ഏകദേശം 98 - 95 ദശ ലക്ഷം വർഷങ്ങൾക്ക് മുൻപ്  തുടക്ക ക്രിറ്റേഷ്യസ് കാലത്ത് ഓസ്ട്രേലിയയിൽ ജീവിച്ചിരുന്ന സോറാപോഡ് വംശത്തിൽ പെട്ട ദിനോസർ ആയിരുന്നു **ഓസ്ട്രോസോറസ്**. തെക്കൻ പല്ലി എന്നാണ് പേരിനു അർഥം .

## അവലംബം
* 

*Coombs WP and Molnar RE, (1981) Sauropoda (Reptilia, Saurischia) from the Cretaceous of Queensland. Memoirs of the Queensland Museum 20(2):351-373

*Longman HA. 1933 A new dinosaur from the Queensland Cretaceous. Memoirs of the Queensland Museum 13:133-144

വർഗ്ഗം:സസ്യഭോജികളായ ദിനോസറുകൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
ഡയമന്റീനാസോറസ്

ടൈറ്റനോസോറീൻ കുടുംബത്തിൽ പെട്ട വളരെ വലിയ ഒരു ദിനോസറായിരുന്നു **ഡയമന്റീനാസോറസ്**. ഇവയുടെ ഫോസ്സിൽ കണ്ടു കിട്ടിയിട്ടുള്ളത് ഓസ്ട്രേലിയയിൽ നിന്നും ആണ്. ഓസ്ട്രേലിയൻ നദിയായ ഡയമന്റീനായുടെ പേരാണ് ഇവക്ക് നല്കിയിരിക്കുന്നത്. ഇവ ജീവിച്ചിരുന്നത്‌ തുടക്ക ക്രിറ്റേഷ്യസ് കാലത്ത് ആണ്.

## ശരീര ഘടന
ഈ കുടുംബത്തിലെ പല ദിനോസറുകൾക്കും പുറം കവചം ഉള്ളതായിട്ട് അറിയാമെങ്കിലും ഇവക്ക് ഉണ്ടായിരുന്നോ എന്ന് ഉറപ്പില്ല. ഏകദേശം 16 മീറ്റർ (52 അടി) നീളം ഉണ്ടായിരുനതായി കരുതുന്നു.

## അവലംബം

വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:സസ്യഭോജികളായ ദിനോസറുകൾ
സോമദേവഭട്ടൻ

പന്ത്രണ്ടാം നൂറ്റാണ്ടിൽ ഭാരതത്തിൽ ജീവിച്ചിരുന്ന കവിയാണ് **സോമദേവഭട്ടൻ**.
ഭാരതീയ കഥാപാരമ്പര്യത്തിന് അതിവിപുലമായ സംഭാവന നൽകിയ കഥാ സരിത് സാഗരം എന്ന സംസ്കൃതപരിഭാഷയുടെ രചയിതാവാണ് അദ്ദേഹം.

### ജീവചരിത്രം
കാശ്മീർ പ്രവിശ്യയിൽ ജീവിച്ചിരുന്നുവെന്ന് കരുതപ്പെടുന്ന സോമദേവഭട്ടന്റെ പിതാവിന്റെ പേര് രാമദേവഭട്ടനാണെന്ന് ചരിത്രരേഖകൾ സാക്ഷ്യപ്പെടുത്തുന്നു.

## സാഹിത്യസംഭാവനകൾ
പൈശാചിഭാഷയിൽ രചിച്ച ഗുണാഢ്യന്റെ ബൃഹത് കഥ എന്ന ഗ്രന്ഥം, സോമദേവഭട്ടൻ സമാഹരിച്ച് സംസ്കൃതത്തിലേയ്ക്ക് വിവർത്തനം ചെയ്യുകയും കഥാസരിത് സാഗരം എന്ന പേര് നൽകുകയും ചെയ്തു.
ലോക കഥാസഞ്ചയത്തിലേയ്ക്ക് ഭാരതം നൽകിയ മഹത്തായ സംഭാവനകളിലൊന്നാണ് ഇതെന്ന് പറയാം.
 
ഇംഗ്ലീഷ്, റോമൻ തുടങ്ങി വിവിധഭാഷകളിലേയ്ക്ക് വിവർത്തനം ചെയ്ത ഈ കൃതിയുടെ വിവിധപ്രാദേശിക വിവർത്തനങ്ങളും തയ്യാറാക്കപ്പെട്ടിട്ടുണ്ട്.

## ജീവിതകാലം
കാശ്മീർ ഭരിച്ചിരുന്ന അനന്തരാജന്റെ കാലത്ത് ജീവിച്ചിരുന്ന സോമദേവന്റെ സമകാലികനായ മറ്റൊരു സാഹിത്യകാരനായിരുന്നു ക്ഷേമേന്ദ്രൻ എന്ന് ചരിത്രരേഖകളിൽ കാണുന്നു.
### സമകാലികർ
ബൃഹത്കഥയെ ആസ്പദമാക്കി ക്ഷേമേന്ദ്രൻ രചിച്ച 'ബൃഹത്കഥാമഞ്ചരി' എന്ന കൃതി  കണ്ടതിനു ശേഷമാണ് സോമദേവന് കഥാസരിത്സാഗരം തർജ്ജമ ചെയ്യാനുള്ള ആഗ്രഹം ഉണ്ടായത് എന്ന് പറയപ്പെടുന്നു.

'ബൃഹത്കഥാമഞ്ചരി' യുടെ രചനാരീതി അതിസംക്ഷിപ്തമാണെന്നും അതിനാൽ കുറച്ചുകൂടി വിപുലവും ആസ്വാദ്യവുമായ രീതിയിൽ ബൃഹത്കഥകളെ പരിഭാഷപ്പെടുത്തണമെന്നും അനന്തദേവരാജന്റെ രാജ്ഞി 'സൂര്യവതി'ആഗ്രഹം പ്രകടിപ്പിക്കുകയും അതനുസരിച്ച് സോമദേവൻ കഥാസരിത് സാഗരം പരിഭാഷപ്പെടുത്തുകയും ചെയ്തു എന്ന് പറയപ്പെടുന്നു. 

ഇക്കാര്യം സോമദേവൻ കഥാസരിത്സാഗരം എന്ന ഗ്രന്ഥത്തിൽ പ്രസ്താവിച്ചിട്ടുള്ള ശ്ലോകരൂപം താഴെ കൊടുക്കുന്നു.




## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:സംസ്കൃതകവികൾ
വർഗ്ഗം:സംസ്കൃത കവികൾ
അശ്വഹൃദയം

**അശ്വഹൃദയം** ഒരു ദിവ്യമന്ത്രമാണ്. കുതിരകളെ തന്റെ നിയന്ത്രണത്തിലാക്കാനും,  അതിവേഗത്തിൽ അവയെ പായിക്കാനും കഴിയുന്ന മന്ത്രമാണ് **അശ്വഹൃദയമന്ത്രം**. മഹാഭാരതത്തിൽ നളോപഖ്യാനത്തിൽ ഈ മന്ത്രത്തെക്കുറിച്ച് പ്രതിപാദിക്കുന്നുണ്ട്. നൈഷധരാജാവായ നളനു ഈ ദിവ്യമന്ത്രം അറിയാമായിരുന്നു. നളനെ നഷ്ടപ്പെട്ട വിദർഭരാജകുമാരി ദമയന്തി ഋതുപർണ്ണരാജ്യത്ത് നളൻ താമസിക്കുന്നുവെന്ന് സംശയം തോന്നിയതിനാൽ അദ്ദേഹത്തെ തിരിച്ചുകിട്ടുവാൻ ഋതുപർണ്ണനോട് ഒരു ദിവസം കൊണ്ട് വിദർഭയിൽ എത്താൻ പറയുന്നു. നളനു അശ്വഹൃദയമന്ത്രം അറിവുണ്ടായിരുന്നു എന്ന് ദമയന്തി മനസ്സിലാക്കിയാണ് ഈ അഭ്യർത്ഥന നടത്തുന്നത്. ഋതുപർണ്ണനെ നളൻ അശ്വഹൃദയമന്ത്രത്തിൻ്റെ സഹായത്താൽ ഒരു ദിവസം കൊണ്ട് കുണ്ഡിനത്തിൽ എത്തിക്കുന്നതായി മഹാഭാരതത്തിൽ പറയുന്നു.

170px|left|thumb|നളദമയന്തിമാർ

## വിദ്യ അറിയാവുന്നവർ
# നളൻ
# ഋതുപർണ്ണൻ

## കഥ
പാണ്ഡവരുടെ വനവാസക്കാലത്ത് ദ്വൈതാടവിയിൽവെച്ച് ബ്രഹദശ്വമഹർഷി ധർമ്മപുത്രരുടെ മനഃസമാധാനത്തിനുവേണ്ടി നള-ദമയന്തിമാരുടെ കഥ പറയുന്നുണ്ട്. കശ്യപമഹർഷിയുടെ പുത്രനായ കാർക്കോടകന്റെ ഉപദേശപ്രകാരം നളൻ അയോദ്ധ്യാധിപതിയായ ഋതുപർണരാജാവിന്റെ തേരാളിയായി. അദ്ദേഹം *ബാഹുകൻ* എന്ന പേരിലായിരുന്നു അവിടെ കഴിഞ്ഞിരുന്നത്. ദമയന്തിയുടെ രണ്ടാം സ്വയംവരത്തിൽ പങ്കെടുക്കാൻ ഋതുപർണൻ വിദർഭരാജ്യത്തിലേക്കു നളനൊപ്പം പോയി. വഴിയിൽവച്ച് യാദൃച്ഛികമായി ഋതുപർണന്റെ ഉത്തരീയം തേരിൽ നിന്നു നിലത്തു വീണു. തേരു നിർത്താൻ ഋതുപർണൻ നളനോടു പറയുമ്പോഴേക്കും ഒരു യോജന ദൂരം രഥം പിന്നിട്ടു കഴിഞ്ഞിരുന്നു. *അശ്വഹൃദയ മന്ത്രം* അറിയാമായിരുന്ന നളൻ അതിവേഗതയിലാണ് രഥം ഓടിച്ചിരുന്നത്.

ഈ മന്ത്രം മനസ്സിലാക്കണമെന്നു വിചാരിക്കുന്ന് ഋതുപർണ്ണൻ ആ സമയത്ത് കാട്ടിൽ കായ്കൾ നിറഞ്ഞ ഒരു താന്നിവൃക്ഷം കണ്ടു. ആ താന്നിയിൽ അഞ്ചുകോടി ഇലകളും, രണ്ടായിരത്തി തൊണ്ണൂറ്റഞ്ചു കായ്കളും ഉണ്ടെന്ന് ഋതുപർണൻ ഒറ്റനോട്ടത്തിൽ പറഞ്ഞു. അക്ഷഹൃദയമന്ത്രം അറിയാമായിരുന്നതിനാലാണ് താന്നി മരത്തിന്റെ ഇലകളും കായ്കളും ഒറ്റനോട്ടത്തിൽ എണ്ണിത്തിട്ടപ്പെടുത്തിയത്. അത്ഭുതപ്പെട്ടുപോയ നളൻ അത്രയും വേഗത്തിൽ തേരോടിച്ചത് അശ്വഹൃദയ മന്ത്രത്തിന്റെ ശക്തികൊണ്ടാണെന്ന് രാജാവിനേയും അറിയിച്ചു. രണ്ടുപേരും പരസ്പരം മന്ത്രങ്ങൾ പഠിപ്പിച്ചു. ഈ പുതിയ വിദ്യ പഠിച്ചതുകൊണ്ട് നളന് രണ്ടാമതു ചൂതുകളിയിൽ ജയിച്ച് നിഷധരാജ്യം തിരിച്ചെടുക്കാൻ കഴിഞ്ഞു. അക്ഷഹൃദയ ദിവ്യമന്ത്രം വശമായതോടെ നളനെ ബാധിച്ചിരുന്ന കലി പുറത്തുവന്നു. പുറത്തുവന്ന കലിയെ ബാഹുകൻ (നളൻ)  രോഷത്തോടെ നശിപ്പിക്കുവാൻ തുനിഞ്ഞെങ്കിലും, അധർമ്മം തന്റെ വൃതമാണെനും ബലം ക്ഷയിച്ച് അങ്ങയുടെ മുന്നിൽ വണങ്ങുന്ന തന്നോട് ക്ഷമിക്കേണമെന്നുള്ള അപേക്ഷയാൽ കലിയെ, നശിപ്പിക്കാതെ സത്യം ചെയ്യിച്ചു വിടുന്നു. കുണ്ഡിനത്തിലേക്കുള്ള ഈ യാത്രയിലാണ് അശ്വഹൃദയം, അക്ഷഹൃദയം എന്നീ മന്ത്രങ്ങൾ ഇരുവരും കൈമാറിയത്.

## അവലംബം

വർഗ്ഗം:മന്ത്രങ്ങൾ
ഫൂൾഗുറോതീറിയം

ഹൈപ്സിലോഫോഡോണ്ട് എന്ന വിഭാഗത്തിൽ പെട്ട ഒരു ദിനോസർ ആണ് **ഫൂൾഗുറോതീറിയം**. ഇവയുടെ ഫോസ്സിൽ കണ്ടു കിട്ടിയിട്ടുള്ളത് ഓസ്ട്രേലിയയിൽ നിന്നും ആണ്. ഇവ ജീവിച്ചിരുന്നത്‌ തുടക്ക ക്രിറ്റേഷ്യസ് കാലത്ത് ആണ്. മിന്നൽ മൃഗം എന്നാണ് പേരിന്റെ അർഥം. ഓസ്ട്രേലിയയിൽ ഉള്ള ലൈറ്റ്നിംഗ് റിഡ്ജ് എന്ന സ്ഥല പേരിൽ നിന്നും ആണ് ഇവയുടെ പേരിന്റെ ആദ്യ ഭാഗം വരുന്നത്‌.

## അവലംബം

വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:സസ്യഭോജികളായ ദിനോസറുകൾ
2046 (ഹോങ്കോങ് ചലച്ചിത്രം)

വോങ്ങ് കാർ വായ് രചനയും സംവിധാനവും നിർവഹിച്ച് 2004-ൽ പുറത്തിറങ്ങിയ ഹോങ്കോങ് ചലച്ചിത്രമാണ് **2046**. ടോണി ലിയാങ്ങ്, ഷേങ്ങ് സിയി, ഗോങ്ങ് ലീ എന്നിവർ കേന്ദ്രകഥാപാത്രങ്ങളെ അവതരിപ്പിച്ചിരിക്കുന്നു. ഒരു എഴുത്തുകാരന്റെ ഭാവനയേയും വിചാരങ്ങളേയും വിശകലനം ചെയ്യുന്ന ചിത്രത്തിൽ സംവിധായകൻ ചില സയൻസ് ഫിങ്ക്ഷൻ ഘടങ്ങളും ഉപയോഗിച്ചിട്ടുണ്ട്. ഏറെ നിരൂപക പ്രശംസ പിടിച്ചുപറ്റിയ ചിത്രം സങ്കീർണ്ണമായ കഥാപശ്ചാത്തലവും, ആഖ്യായനരീതികൊണ്ടും വേറിട്ട് നിൽക്കുന്നു. അറുപതുകളിലെ ഹോങ്കോങ് നഗരത്തിന്റെ പശ്ചാത്തലത്തിൽ വോങ്ങ് കാർ വായ് ഒരുക്കിയ ചലച്ചിത്ര ത്രയത്തിലെ അവസാന ചിത്രമാണിത്. ഈ ചലച്ചിത്ര ത്രയത്തിലെ ആദ്യ ചിത്രം "ഡെയ്സ് ഓഫ് ബീയിങ്ങ് വൈൽഡ്" 1991-ലും രണ്ടാമത് ചിത്രം ഇൻ ദ മൂഡ് ഫോർ ലൗ 2000-ത്തിലും പുറത്തിറങ്ങി. 2004-ലെ കാൻസ് അന്താരാഷ്ട്ര ചലച്ചിത്രമേളയിൽ പ്രദർശിപ്പിച്ച ചിത്രം ഗോൾഡൻ പാം (Palme d'Or) പുരസ്ക്കാരത്തിന് നാമനിർദ്ദേശം ചെയ്യപ്പെട്ടു.

## പുരസ്കാരങ്ങൾ
;2004 കാൻസ് അന്താരാഷ്ട്ര ചലച്ചിത്രമേള
*ഗോൾഡൻ പാമിന് (Palme d'Or) നാമനിർദ്ദേശം 
;2004 യൂറോപ്യൻ ഫിലിം അവാർഡ് 
*Screen International Award - വോങ്ങ് കാർ വായ്
;2004 Golden Horse Film Festival (Taiwan)
*Best Art Direction 
*Best Original Film Score
;2005 Hong Kong Film Awards
*Best Actor - ടോണി ലിയാങ്ങ്
*Best Actress - ഷേങ്ങ് സിയി
*Best Cinematography - Christopher Doyle
*Best Costume Design and Make-Up
*Best Art Direction 
*Best Original Film Score - ഷിഗേരു ഉമേബയാഷി
;2006 Chlotrudis Awards
*Chlotrudis Award - Best Visual Design
;2005 Golden Bauhinia Awards
*Golden Bauhinia - Best Actor - ടോണി ലിയാങ്ങ്
;2005 Hong Kong Film Critics Society Awards
*HKFCS Award - Best Actor - ടോണി ലിയാങ്ങ്
*HKFCS Award - Best Actress - ഷേങ്ങ് സിയി
;2004 Valladolid International Film Festival
*FIPRESCI Prize - വോങ്ങ് കാർ വായ്
*Best Director of Photography - Christopher Doyle, Pung-Leung Kwan, Yiu-Fai Lai 

## ഇതുകൂടികാണുക
*വോങ്ങ് കാർ വായ്
*ഇൻ ദ മൂഡ് ഫോർ ലൗ
*ചങ്കിങ്ങ് എക്സ്പ്രസ്സ്

## അവലംബം

## പുറമെ നിന്നുള്ള കണ്ണികൾ
* 
* 
*2046: ഓർമകളിലേക്ക്‌ വീണ്ടും 
* Official website, by Jet Tone Films Ltd (Hong Kong)
* 
* 
* ''2046'' at LoveHKFilm.com

വർഗ്ഗം:2004-ൽ പുറത്തിറങ്ങിയ ചലച്ചിത്രങ്ങൾ